Πάει «πίσω» την Ολιστική Μελέτη η Ε.Π.Ο., δεν την περνάει στην Γ.Σ. - AgrinioTimes.gr\n16 Ιουνίου 2021 18:34 16 Ιουνίου 2021 18:34 AgrinioTimes\nΣε έκτακτη Γ.Σ. στις 19 Ιουλίου θα γίνουν (αν γίνουν) οι αλλαγές στο Καταστατικό της ΕΠΟ, σύμφωνα με την Ολιστική Μελέτη, για την οποία είναι σαφές πως δεν περνάει ως έχει.\nΗ Τακτική Γενική Συνέλευση της ΕΠΟ που είναι προγραμματισμένη για την Παρασκευή 25 Ιουνίου, δεν θα περιλαμβάνει τελικά στην ημερήσια διάταξη τις όποιες αλλαγές είναι να γίνουν στο Καταστατικό της ομοσπονδίας, σύμφωνα με την Ολιστική Μελέτη των FIFA/UEFA.\nΑντίθετα, η ΕΠΟ αποφάσισε στη σημερινή συνεδρίαση της Εκτελεστικής Επιτροπής, την πραγματοποίηση έκτακτης Γενικής Συνέλευσης την Δευτέρα 19 Ιουλίου, με μοναδικό θέμα τις τροποποιήσεις του Καταστατικού της.\nΌπως αναφέρει επίσημα η ομοσπονδία, «η συγκεκριμένη απόφαση ελήφθη εξαιτίας μη επαρκούς χρόνου διαβούλευσης επί των προσφάτως προτεινομένων από την UEFA και την FIFA τροποποιήσεων καταστατικού, οι οποίες διαβιβάστηκαν στην ομοσπονδία μετά την επίσκεψη τεχνικού κλιμακίου εμπειρογνωμόνων των διεθνών ποδοσφαιρικών αρχών».\nΣτην πραγματικότητα, είναι σαφές ότι έχουν προκύψει διαφωνίες για ζητήματα που βάζει η Ολιστική Μελέτη και φαίνεται εξαιρετικά δύσκολο να «περάσουν». Κυρίως σε ό,τι αφορά την μείωση των εξουσιών της Εκτελεστικής Επιτροπής της ΕΠΟ σε θέματα που έχουν να κάνουν με το επαγγελματικό ποδόσφαιρο.\nΤαυτόχρονα όμως, συνέβη και κάτι άλλο που προκάλεσε αντιδράσεις και απορίες εντός της Ε.Ε. (κυρίως σε επίπεδο Ενώσεων) και το οποίο δεν υπήρχε καμία περίπτωση να “περάσει” στην Γ.Σ. της 25ης Ιουνίου, ενώ φαντάζει δύσκολο να περάσει ακόμα και στην έκτακτη Γ.Σ. στις 19 Ιουλίου.\nΑυτό που συνέβη είναι ότι οι FIFA/UEFA έστειλαν και άλλες προτάσεις και ζητούν την υιοθέτησή τους. Μεταξύ άλλων, ζητούν:\n-Υποχρεωτική συμμετοχή μίας γυναίκας στην Ε.Ε. της ΕΠΟ, χωρίς να αυξάνονται τα συνολικά μέλη (αφαιρώντας μέλη που προέρχονται από τις Ενώσεις). Το “υποχρεωτική” σημαίνει ότι η γυναίκα δεν θα εκλέγεται ισότιμα με όλα τα υπόλοιπα μέλη.\n-Εξ οφίτσιο συμμετοχή στην Ε.Ε. μέλους που προέρχεται από την “Ένωση Διαιτητών”, η οποία δεν υφίσταται καν και πρέπει να ιδρυθεί. Πάλι χωρίς αύξηση των μελών της Ε.Ε. (άρα κι άλλη μείωση εκπροσώπων από τις ΕΠΣ).\n-Αν στην παρούσα Ε.Ε. παραιτηθεί κάποιο μέλος ή εκπέσει, τότε δεν θα μπει ο πρώτος αναπληρωματικός που έχει εκλεγεί με την ψήφο της Γ.Σ., αλλά θα μπει υποχρεωτικά μια γυναίκα! Αν παραιτηθεί ή εκπέσει και δεύτερος, τότε θα μπει κάποιος από την Ένωση Διαιτητών, η οποία όπως είπαμε δεν υπάρχει…\n-Στις Γενικές Συνελεύσεις της ΕΠΟ, κάποιες Ενώσεις δεν θα έχουν μία, αλλά δύο ή και τρεις ψήφους! Όπως για παράδειγμα οι… προπονητές! Δηλαδή η ΕΠΣ Αθηνών με εκατοντάδες σωματεία θα έχει μία ψήφο και οι προπονητές δύο! Επίσης δίνει… 6 ψήφους στην Super League 2!\nΌπως γίνεται εύκολα αντιληπτό, τέτοιες διατάξεις μόνο εύκολο δεν θα είναι να περάσουν στο Καταστατικό της ομοσπονδίας, με δεδομένο μάλιστα ότι απαιτείται να ψηφιστούν από τα 3/4 της Γενικής Συνέλευσης!\nΓια τις νέες αυτές προτάσεις από FIFA/UEFA, ζήτησε να ενημερωθεί αναλυτικά η Super League 1 και με αυτό το δεδομένο οι όποιες αλλαγές στο Καταστατικό πήγαν για ένα μήνα μετά.\nΑπό εκεί και πέρα, η Ε.Ε. της ομοσπονδίας ενέκρινε το αίτημα της Super League 1 για έναρξη του νέου πρωταθλήματος στις 21 Αυγούστου, ενώ αποφάσισε τη δημιουργία σχολών για διασώστες και την οργάνωση και διεξαγωγή σεμιναρίων πρώτων βοηθειών με την υποστήριξη του ΕΚΑΒ, για την κάλυψη αθλητικών γεγονότων, κατόπιν εισήγησης της Ιατρικής Επιτροπής.


Αρθρογραφία αναγνωστών: Τι ακριβώς τρέχει στη Θεσσαλονίκη - Ypodomes.com\nΥπογραφή , Πηγή: unsplash.com\nάρθρο του Απόστολου Σοφιαλίδη – δικηγόρου\nΔημοσιεύθηκε την 15.09.2021 άρθρο του προέδρου της «Αττικό Μετρό ΑΕ» κ. Νικολάου Ταχιάου με τίτλο «ΚΑΤΙ ΤΡΕΧΕΙ ΣΤΗ ΘΕΣΣΑΛΟΝΙΚΗ». Κατά τη γνώμη μου, το πρώτο μέρος του άρθρου, το χωρίς εισαγωγικά, ήταν υπεραρκετό για μια πολιτισμένη συζήτηση. Το δεύτερο, το εντός εισαγωγικών, ήταν άχρηστο. Στο μέρος αυτό, ο κ. Ταχιάος αναφέρεται στη νομιμότητα και τη σκοπιμότητα της αιτήσεως ασφαλιστικών μέτρων που άσκησαν στα πολιτικά Δικαστήρια της Θεσσαλονίκης 304 φυσικά πρόσωπα (Έλληνες Πολίτες) για την προστασία των προσωπικοτήτων τους. Ήμουν ένας από τους τρεις πληρεξούσιους δικηγόρους των αιτούντων. Ό,τι είχε να πει η «Αττικό Μετρό ΑΕ», το είπε στο Δικαστήριο τη Δευτέρα 15.09.2021 και πέτυχε την απόρριψη της αιτήσεως για την έκδοση προσωρινής διαταγής, με την οποία ζητούσαμε την προσωρινή παράλειψη εργασιών τεμαχισμού και απόσπασης του Μνημείου που αποκαλύφθηκε στο σκάμμα του Σταθμού Βενιζέλου του μετρό της Θεσσαλονίκης.\nΘέλω, λοιπόν, να δηλώσω προς όλους τους Έλληνες συμπολίτες μου, ότι για όσους ζήτησαν έννομη προστασία δεν υπάρχει καμία «υπόγεια διαδρομή» και κανένα «σκοτεινό υπόγειο της πόλης», όπως γράφει ο κ. Ταχιάος. Όλοι όσοι ενωθήκαμε στα συγκεκριμένα δικόγραφα ενώπιον των Πολιτικών Δικαστηρίων της χώρας, το κάναμε εμφανώς και χωρίς να κρύψουμε τίποτα. Και επειδή πιστεύουμε ότι σπίτι μας είναι η πόλη ολόκληρη και όχι μόνο τα τετραγωνικά μέτρα που ορίζουν κάποιοι τίτλοι ιδιοκτησίας. Κατά την προσφιλή τακτική του, βέβαια, ο κ. Ταχιάος δεν κατονομάζει κανέναν, στον οποίο να αποδίδει ειδικά τις μομφές, τις προσβολές και την απαξίωση που εξαπολύει. Με τον τρόπο αυτό, τις εκτοξεύει συνειδητά έναντι όλων, συνεπώς και εναντίον μου, αφού, εκτός από πληρεξούσιος δικηγόρος όλων των άλλων πολιτών, ήμουν και ο ίδιος αιτών.\nΤο Μνημείο, για το οποίο πονούμε, δεν είναι «τα αρχαία της Βενιζέλου», όπως γράφει ο κ. Ταχιάος. Δεν βασανιζόμαστε από «εμμονικές ιδεοληψίες, προσωπικές στρατηγικές και πολιτικά κίνητρα», όπως ισχυρίζεται ο κ. Ταχιάος. Κανείς από μας δεν ζήτησε από τον κ. Ταχιάο «το ελαφρυντικό της άγνοιας των πραγματικών περιστατικών και συνθηκών του προβλήματος», το οποίο εκείνος τόσο γενναιόδωρα χαρίζει, πιστεύοντας ίσως ότι κάποιοι θα του φιλήσουν το χέρι. Και, φυσικά, κανείς από μας δεν «εργαλειοποιεί τη δικαιοσύνη». Ασκούμε δικαιώματα που προβλέπει το Σύνταγμα της χώρας μας για όλους τους Έλληνες. Ας σκεφτεί καλύτερα ο κ. Ταχιάος τι έκαναν όσοι άσκησαν πρόσθετες παρεμβάσεις στη δίκη, ζητώντας αρχικά την Πέμπτη 09.09.2021 αναβολή της εκδίκασης και στη συνέχεια, τη Δευτέρα 13.09.2021, την απόρριψη της αιτήσεως. Δεν γνωρίζω ποιους εννοεί ειδικότερα ο κ. Ταχιάος όταν αναφέρεται, εντελώς αόριστα πάντα, σε ανθρώπους «με θεσμική –υποτίθεται– κουλτούρα». Οι νομικοί σύμβουλοί του, όμως, ως «παροικούντες εν Ιερουσαλήμ», θα του πουν ότι κάθε πολίτης μπορεί να προσφύγει τόσο ενώπιον του Συμβουλίου της Επικρατείας όσο και στα πολιτικά Δικαστήρια, ανάλογα με το αντικείμενο του αιτήματός του. Εξ άλλου, η επίκληση «του δημοσίου, των εκλεγμένων αρχών της πόλης και των συντεταγμένων εκπροσώπων επαγγελματικών ομάδων της» με αφήνει παγερά αδιάφορο, γιατί πιστεύω στην αξία του ανθρώπου. Και του ενός μόνο, αλλά και όλων. Πιστεύω στο άρθρο 2 παρ. 1 του Συντάγματος που ορίζει ότι «ο σεβασμός και η προστασία της αξίας του ανθρώπου αποτελούν την πρωταρχική υποχρέωση της Πολιτείας». Δηλαδή, κάθε ανθρώπου. Αυτό δεν είναι «υπερευαισθησία», ούτε «εμμονή», αλλά νομιμοφροσύνη. Περίεργο, όμως. Γιατί, ενώ είμαστε «όλοι», αυτές οι παρεμβάσεις στη δίκη και αυτά τα σχόλια του κ. Ταχιάου θέλουν να με κάνουν να αισθανθώ τόση μοναξιά και να εισπράττω τόση εχθρότητα; Και γιατί μου φαίνεται ότι η «Πολιτεία» δεν τηρεί τις υποχρεώσεις της;\nΤα υπόλοιπα που γράφει στο δεύτερο μέρος του «άρθρου» του ο κ. Ταχιάος είναι μόνο ύβρεις και τρομοκρατικές απειλές. Άχρηστες σε μια πολιτισμένη συζήτηση, άδικες, προσβλητικές και απαξιωτικές για τα πρόσωπά μας και, φυσικά, σκόπιμες και προμελετημένες. Μάλιστα, ως πρόεδρος της «Αττικό Μετρό ΑΕ», ο κ. Ταχιάος όφειλε να είναι πιο προσεχτικός και συγκρατημένος. Πολύ περισσότερο από κάθε μέσο κοινό θνητό. Γι’ αυτό και η ευθύνη του είναι πολλαπλάσια.\nΔεν θα επεκταθώ σε αναλύσεις νομικών ζητημάτων. Θέλω να πω μόνο στον κ. Ταχιάο ότι καμία ΥΑ δεν μπορεί να είναι ισχυρότερη από το άρθρο 2 του Συντάγματος και καμία απόφαση του ΣτΕ δεν έκρινε τα δικαιώματα στις προσωπικότητές μας που είναι αντικείμενα των εκκρεμών δικών. Οι δίκες όμως διεξάγονται στα Δικαστήρια και σ’ αυτά θα ξανασυναντηθούμε πάλι -πολύ σύντομα- με τον κ. Ταχιάο. Αν σπεύσει η «Αττικό Μετρό ΑΕ» να κάνει το Μνημείο κομμάτια και να μην είναι πια Μνημείο, οι δίκες αυτές θα έχουν ίσως χάσει την προληπτική λειτουργία τους. Θα μένει, όμως, η κατασταλτική προστασία των προσωπικοτήτων μας, όπως την προβλέπει ο νόμος, εφόσον φυσικά δικαιωθούμε στη δίκη. Αν δεν πιστεύαμε, όμως, ότι έχουμε δίκιο, δεν θα είχαμε ασκήσει την αγωγή μας, ούτε την αίτηση ασφαλιστικών μέτρων.\nΔιαβάζοντας και τη χθεσινή δήλωση του κ. Ταχιάου για το ίδιο θέμα πρέπει να θυμίσω για την ακρίβεια ότι (για τους 304, τουλάχιστον, αλλά πιστεύω και για όλους μας) «στόχος» δεν είναι «και μετρό και αρχαία», όπως γράφει ο κ. Ταχιάος. Στόχος (χωρίς εισαγωγικά) είναι «και μετρό και Μνημείο». Γιατί στο «αρχαία» μπορεί να χωρέσουν και ανασυγκολλημένα κομμάτια του Μνημείου, ως «εκθέματα μουσείου». Εμείς, όμως, δεν θέλουμε μουσείο, θέλουμε Μνημείο.\nΚλείνοντας, κι αφού στον κ. Ταχιάο αρέσουν οι «υπόγειες διαδρομές» και οι αποδόσεις εκφράσεων «παροικούντων στην Ιερουσαλήμ», θα πω ότι, όταν φέρνω στο νου μου όσα έγιναν τη Δευτέρα 13.09.2021 στο Δικαστήριο και το αποτέλεσμά της, ψιθυρίζω, χαμογελώντας κάπως πικρά, ότι «η Ελλάδα δεν αναστενάζει μόνο στα γήπεδα, αλλά και στα Δικαστήρια».\nδικηγόρος και κάτοικος Θεσσαλονίκης\nΦράγκων 3, 54626 Θεσσαλονίκη\nτηλ.: 2310 235181 και 6945 592935


To δικό σου River Party ξεκίνησε! Όλα όσα συνέβησαν την πρώτη μέρα… | KOZANILIFE.GR\nΔυτική Μακεδονία\t 19/08/2015\nΤρίτη, 18 Αυγούστου και το 37ο River Party ξεκινά. Κατασκηνωτές φθάνουν από όλα τα σημεία της Ελλάδας: οι περισσότεροι έχουν έρθει πλήρως εξοπλισμένοι, αρκετοί όμως είναι κι εκείνοι που αξιοποιούν το river tent της διοργάνωσης, το πλήρες πακέτο που περιλαμβάνει σκηνή, διπλό στρώμα, μαξιλάρια και sleeping bags. Ο καιρός ζεστός, σύμμαχος για τις βουτιές και τα παιχνίδια στο ποτάμι. Τα sound checks από νωρίς δίνουν ένα πολύ ωραίο preview γι’αυτό που θα ακολουθήσει το βράδυ. Το μεσημέρι, τα μουσικά happenings στην τέντα της Amstel φέρνουν τις παρέες πιο κοντά: ο κύκλος κρουστών συγκεντρώνει από την πρώτη κιόλας μέρα δεκάδες άτομα που συμμετέχουν σε μια συναρπαστική βιωματική εμπειρία, με αυτοσχέδια όργανα από κουτάκια και μπουκάλια Amstel! Τα κρουστά τελειώνουν και ο χορός μεταφέρεται στο Tequila: η ώρα είναι 16.00 και το River έχει ήδη ξεσηκωθεί!\nΟι συναυλίες ξεκινούν στις 19.00 με το Λεωνίδα Μπαλάφα να συγκεντρώνει πλήθος κόσμου γύρω από τη σκηνή Forestage: αγκαλιές, ρυθμικά λικνίσματα και χορός που κορυφώνεται με τον Πυροσβεστήρα και την Προσευχή. Τη σκυτάλη παίρνει ο Φοίβος Δεληβοριάς, ο οποίος καλωσορίζει το κοινό με τον πλέον αγαπημένο Σκύλο στο κολωνάκι και με το γνωστό του χιούμορ και αισιοδοξία συνεχίζει το μοναδικό του live. Στις 21.20, Δεληβοριάς και Μπαλάφας αποχαιρετούν τους θεατές με το κομμάτι ψυχοθεραπείας «που φταίει για όλα» και το κοινό ανταποκρίνεται χορεύοντας τα παπάκια.\nΑμέσως μετά όλοι τρέχουν στην Κεντρική Σκηνή Riverside: τα πυροτεχνήματα στολίζουν τον ουρανό και ο James Arthur βγαίνει στη σκηνή, παρασύροντας τους πάντες με τις μελωδίες των Impossible, Recovery, Wrecking Ball! Στο τέλος της συναυλίας, όλοι νιώθουν ότι δε θα μπορούσε να είναι αλλού παρά μόνο στο River Party η πρώτη εμφάνιση του James Arthur! Το ζεστό χειροκρότημα διαδέχονται τα ρυθμικά συνθήματα «Ζήτα Νι» και οι Ζωντανοί Νεκροί ανεβαίνουν στη σκηνή για ένα live πέρα από κάθε προσδοκία! Μία ώρα μετά τα μεσάνυχτα και κανείς δεν έχει διάθεση να κοιμηθεί: ο χορός συνεχίζεται αδιάκοπα και… με χαρά μέχρι τις πρώτες πρωινές ώρες, με τους κορυφαίους djs του Happy People: BLOND:ISH, SABB και MIHALIS SAFRAS!\nΗ δεύτερη ημέρα του φεστιβάλ θα κινηθεί στους ίδιους ρυθμούς με καλλιτέχνες αγαπημένους: Μαρίζα Ρίζου, Αλκίνοος Ιωαννίδης, Μόνικα, Παύλος Παυλίδης! Και φυσικά το κλείσιμο δε θα μπορούσε παρά να είναι… happy, με τους Theo K, Thomas Candey, Cj Jeff, Lefty D και Cruz.\nΨήφισμα για τον θάνατο της Επιτίμου Προέδρου του Περιφερειακού Τμήματος ΕΕΣ Κοζάνης Ελεονώρας Κούγια


Όταν ο γονιός μένει μόνος στη ζωή | InfoKids\nΑρχική › InfoDad › Όταν ο γονιός μένει μόνος στη ζωή\nΌταν ο γονιός μένει μόνος στη ζωή\nΟι μονογονεϊκές οικογένειες τα τελευταία χρόνια στην Ελλάδα, σύμφωνα με στοιχεία της Εθνικής Στατιστικής Υπηρεσίας φθάνουν το 21,9% του συνολικού αριθμού των οικογενειών με παιδιά, δηλαδή μία στις πέντε οικογένειες είναι μονογονεϊκή.\nΔιάφοροι λόγοι συντείνουν στο να έχει η οικογένεια μόνο τον ένα από τους δύο γονείς, όπως: το διαζύγιο, η απώλεια ενός γονιού ή η μακροχρόνια ασθένειά του με απομάκρυνση του πάσχοντος για μεγάλο χρονικό διάστημα εκτός της κατοικίας. Λόγοι που σίγουρα πληγώνουν συναισθηματικά τα παιδιά αφού βιώνουν θλιβερές και βίαιες πολλές φορές καταστάσεις.\nΟ γονιός που βρίσκεται δίπλα στο παιδί αναλαμβάνει ένα πλήθος υποχρεώσεων σε όλους τους τομείς εξέλιξης της οικογένειας όπως είναι τα οικονομικά, τα κοινωνικά, τα νομικά και συναισθηματικά ζητήματα. Πρέπει να παρασταθεί στο διάβασμα του παιδιού, στη φροντίδα του σπιτιού, στην οικονομική σταθερότητα και αυτοτέλεια της οικογένειας, στη συναισθηματική αποφόρτιση ή ενθάρρυνση του ή των παιδιών κ.ά.\nΠολλές φορές ο γονιός που μένει μόνος, εξ αιτίας της αλλαγής του τρόπου ζωής του, κυριαρχείται από έντονα συναισθήματα, ο έλεγχος των οποίων είναι καθοριστικός για μια υγιή οικογενειακή ζωή. Μερικές από τις πιο συχνές αιτίες απογοήτευσης των μόνων γονέων είναι οι εξής:\nΟ φόβος ότι δεν θα μπορέσουν να ανταποκριθούν στις υποχρεώσεις τους.\nΗ απώλεια ελέγχου των αλλαγών, ειδικά κατά τα πρώτα στάδια των εξελίξεων.\nΤο άγχος που εδράζεται από τα δυσεπίλυτα προβλήματα.\nΗ αίσθηση της απώλειας του αγαπημένου προσώπου που συνοδεύεται από συναισθηματικές μεταπτώσεις.\nΗ εμφάνιση της μοναξιάς και η έλλειψη βοήθειας από φιλικά ή συγγενικά πρόσωπα.\nΤο σκληρό εργασιακό περιβάλλον.\nΑιτίες που αναμφίβολα μπορούν να οδηγήσουν σε καταθλιπτικές συμπεριφορές. Η απάντηση είναι πως απέναντι σε τόσο δύσκολα υπαρξιακά ζητήματα ο γονιός πρέπει να πολλαπλασιάσει την ενεργητικότητά του αλλά και την επινοητικότητά του ως αντιστάθμισμα των εμφανιζόμενων προβλημάτων. Η ζωή των γονιών εκείνων που μεγαλώνουν μόνοι τους το παιδί ή τα παιδιά τους είναι πολύ πιο δύσκολη από εκείνη των οικογενειών που διατηρούν και τα δύο γονεϊκά πρόσωπα. Σε ορισμένες περιπτώσεις όμως μπορεί να είναι εξίσου καλή και η συμβίωση των μελών να είναι αρμονικότατη.\nΚάποιες συμβουλές προς τους γονείς που δρουν ισορροπητικά μεταξύ των μελών της οικογένειας είναι οι ακόλουθες:\n• Μην λησμονείτε ότι είστε το σημαντικότερο πρόσωπο στη ζωή του παιδιού σας. Φανερώνετε συχνά την αγάπη σας προς το πρόσωπό του, μιλήστε του σε ήρεμο τόνο και γλυκό τρόπο, αποφύγετε τις εξάρσεις και τις σκληρές εκφράσεις και το υβρεολόγιο, καλλιεργείστε με τη στάση σας το στοιχείο της αυτοεκτίμησης που πρέπει να διέπει το παιδί.\n• Οργανώστε τις δουλειές σας όσο το δυνατόν καλύτερα κι αν δείτε ότι δεν τα προλαβαίνετε όλα, μη διστάσετε να ζητήσετε βοήθεια από ένα στενό φίλο, ένα συγγενικό πρόσωπο ή έναν καλό γείτονα.\n• Μην αδιαφορείτε για τον εαυτό σας, έχετε κι εσείς ανάγκες, να θυμάστε πως εάν αισθάνεστε εσείς καλά τότε αυτό μεταδίδεται και στο παιδί σας. Όταν αντιλαμβάνεστε ότι δεν μπορείτε να ανταπεξέλθετε, προσπαθήστε να χαλαρώσετε κάνοντας για παράδειγμα ένα ζεστό μπάνιο.\n• Αφιερώστε χρόνο στο παιδί σας και ενθαρρύνετέ το να μοιράζεται μαζί σας τις σκέψεις και τα συναισθήματά του.\n• Αντιμετωπίστε τα μικροπροβλήματα της καθημερινότητας με χιούμορ.\n• Μην ξεχνάτε ότι πάντοτε δίνετε το καλό ή κακό παράδειγμα στο παιδί σας για το πώς να συμπεριφέρεται.\n• Μοιραστείτε με κάποιο οικείο πρόσωπο τα προβλήματά σας, μην τα κρατάτε όλα μέσα σας. Μια δεύτερη γνώμη μπορεί να ανοίξει ένα καινούργιο δρόμο στη ζωή σας.\n• Σε περίπτωση διαζυγίου, διαβεβαιώστε το παιδί ότι δεν φταίει αυτό και ότι και οι δύο εν διαστάσει γονείς το αγαπάτε όπως πριν. Μην το εμπλέκετε σε ενδεχόμενες διενέξεις.\n• Σε περίπτωση θανάτου, αφήστε το παιδί να μιλήσει και να εκφράσει τη λύπη του. Το κλάμα πάντοτε λειτουργεί θεραπευτικά. Μην φυλακίζετε τα αισθήματά του.\n• Το παιχνίδι, η καλή παρέα, το ταξιδάκι, ο περίπατος, ο αθλητισμός, και πάνω απ' όλα το αληθινό σας ενδιαφέρον, χωρίς το στοιχείο της υπερβολής, δημιουργούν ένα προστατευτικό δίχτυ ασφάλειας και μελλοντικής σταθερότητας.\nΠαπακυριακού Μαρία, MSc\nΨυχολόγος Α.Π.Θ. - Ψυχοθεραπεύτρια\nMSc in Disability Studies,\nΑνατροφή ΠαιδιώνγονείςΔιαζύγιομονογονεϊκές οικογένειες\nΤετάρτη, 26 Ιούνιος, 2013 στην κατηγορία InfoDad\n«Αν θες να γίνεις γονέας επειδή σου λένε οι άλλοι ...Mη το κάνεις»\n5 τρόποι για να σταματήσεις να φωνάζεις στα παιδιά σου\nΔΕΗ: Δείτε αν δικαιούστε φθηνότερο ρεύμα και περισσότερες δόσεις


Λίγα λόγια για την Συκόπετρα\nΗ κοινότητα Συκόπετρας είναι ένα ορεινό χωριό, χτισμένο στις ανατολικές παρυφές της Ορεινής Πιτσιλιάς της επαρχίας Λεμεσού. Βρίσκεται στα σύνορα τριών επαρχιών, της Λεμεσού, της Λευκωσίας και της Λάρνακας. Από τη Λεμεσό απέχει περίπου 30 χιλιόμετρα, από τη Λευκωσία 45 χιλιόμετρα, ενώ από τη Λάρνακα 65 χιλιόμετρα.\nΗ κοινότητα Συκόπετρας αποτελείται από το χωριό Συκόπετρα, με υψόμετρο 800 μέτρα, και τον οικισμό Προφήτη Ηλία με υψόμετρο 950 μέτρα.\nΣυστηματική αρχαιολογική έρευνα δεν έχει διεξαχθεί στην περιοχή. Ευρήματα τα οποία όμως ήλθαν στο φως πιστοποιούν την ύπαρξη οικισμού στην περιοχή από την εποχή των Κυπριακών Βασιλείων (1050 π.χ. - 725 π.χ.). Σε περιοχή μάλιστα κοντά στο χωριό τεκμηριώνεται η εξόρυξη χαλκού.\nΤοπωνύμια και άλλα στοιχεία τεκμηριώνουν την ιστορική συσχέτιση της ταυτότητας του χωριού με την ύπαρξη του από τη βυζαντινή περίοδο μέχρι την οθωμανική κυριαρχία.\nΗ Μεγάλη Κυπριακή Εγκυκλοπαίδεια, παραπέμποντας στο Μας Λατρί, αναφέρει πως κατά τη φραγκοκρατία, το χωριό είχε παραχωρηθεί στο Τάγμα των Ναϊτών Ιπποτών, ενώ, αργότερα, το 14ο αιώνα, στο Τάγμα των Ιωαννίτων Ιπποτών.\nΗ ονομασία του χωριού είναι ένας θρύλος ο οποίος μεταφέρθηκε στις μέρες μας από γενιά σε γενιά, συνδέοντας την ιστορική ύπαρξη του χωριού με το βασίλειο της Ταμασού.\nΣύμφωνα λοιπόν με το θρύλο, η όμορφη βασιλοπούλα, Ναυσικά, ταξίδευε με το άλογο της κατευθυνόμενη προς το παλάτι της στην Ταμασό. Το άλογο της, όμως, γλίστρησε στο μεγάλο βράχο που βρίσκεται πάνω από το χωριό, όπου ακόμα και σήμερα μπορεί κανείς να διακρίνει το σχήμα της πατημασιάς του αλόγου, με αποτέλεσμα να σκοτωθεί.\nΤο χωριό ονομάστηκε προς μνήμη της βασιλοπούλας «Ναυσικόπετρα». Με την πάροδο του χρόνου μετονομάστηκε για ευκολία στην προφορά σε Συκόπετρα.\nΗ πληθυσμιακή πορεία της Συκόπετρας, όπως παρουσιάζεται και στον πίνακα, από το 1881 έως και το 1960, ήταν ανοδική. Αργότερα, ο πληθυσμός άρχισε να μειώνεται.\n1881 89 1946 215\n1891 110 1960 217\n1901 119 1973 193\n1911 142 1976 187\n1921 167 1982 158\n1931 132 2001 135\nΓιώργου Καρούζη. Περιδιαβάζοντας την Κύπρο, Λεμεσός, Πόλη και Επαρχία, Λευκωσία 2001\n«Η φωνή των κοινοτήτων». Ένωση Κοινοτήτων Κύπρου, τ. 9, Οκτώβριος 2007 Μεγάλη Κυπριακή Εγκυκλοπάιδεια, τ. 12\nΠρόεδρος Συνδέσμου Αποδήμων Συκόπετρας, Αντρέας Παπαδοπούλου


Προβληματισμένοι με Αγκίρε, τι σκέφτονται στον Απόλλων - ΓΗΠΕΔΟ\nΑρχική ΚΥΠΡΟΣ Α ΚΑΤΗΓΟΡΙΑ Προβληματισμένοι με Αγκίρε, τι σκέφτονται στον Απόλλων\nΠροβληματισμένοι με Αγκίρε, τι σκέφτονται στον Απόλλων\nΕξελίξεις προκύπτουν στις τάξεις του Απόλλωνα σχετικά με τον Ντιέγκο Αγκίρε. Ο ποδοσφαιριστής των κυανόλευκων δεν έχει επιστρέψει στην ενεργό δράση μετά τον τραυματισμό που αποκόμισε, με αποτέλεσμα να απέχει αρκετό καιρό από τους αγώνες των Λεμεσιανών.\nΤραυματίστηκε στις 22 Νοεμβρίου στο παιχνίδι με την ΑΕΚ και παρά το γεγονός πως έχει ξεπεράσει το πρόβλημα που αποκόμισε, στις προπονήσεις δείχνει πως δεν έχει βρει τα πατήματα του, γεγονός που βάζει σε σκέψεις τον Απόλλωνα. Ο Αγκίρε ήταν εκ των κορυφαίων στην άδοξα λήξασα σεζόν 2019-20, ωστόσο φέτος δεν έχει καταφέρει να διατηρήσει την θέση του στην ενδεκάδα.\nΜάλιστα, η θέση του είναι επισφαλής και στο ρόστερ καθώς τόσο το τεχνικό επιτελείο όσο και η διοίκηση, παρουσιάζονται προβληματισμένοι. Υπάρχει η σκέψη διαγραφής του από το ρόστερ, ενώ υπενθυμίζουμε πως διατηρεί συμβόλαιο με την ομάδα της Λεμεσού μέχρι τον ερχόμενο Μάιο. Οι επόμενες μέρες είναι καθοριστικές.\nΑν εφαρμόσουν την σκέψη τους στον Απόλλωνα, τότε οι κυανόλευκοι θα κινηθούν εντατικά για απόκτηση αριστερού ακραίου αμυντικού, αφού και ο Σάλαϊ αποχωρεί από την ομάδα και συνεχίζει την καριέρα του στην Φενέρμπαχτσε.\nΠροηγούμενο άρθροΠΑΟΚ: Έτοιμος για Νόριτς ο Γιαννούλης, ποιοι «παίζουν» για αντικαταστάτες\nΕπόμενο άρθροΨάχνει τις λύσεις ο Ηλίας


ΕΛΠΙΔΑ - HOPE: Η ελπίδα της χριστουγεννιάτικης απελπισίας\nΤου Αδαμάντιου Αυγουστίδη - Πρωτοπρεσβύτερου, Αναπλ. Καθηγητή Θεολογικής Σχολής Πανεπιστημίου Αθηνών.\nΠαραμονές Χριστουγέννων και, όπως συμβαίνει όλο και συχνότερα τα τελευταία χρόνια, βλέπουν το φως της δημοσιότητας κείμενα που “καταγγέλλουν” ότι έχει χαθεί το νόημα της γιορτής και ότι ο υπερκαταναλωτισμός έχει επιβάλει το ύφος και την κυριαρχία του.\nΌμως αν απογυμνωθούν οι γιορτές αυτών των ημερών από το φολκλορικό τους στοιχείο, τα ρεβεγιόν, την ευκαιρία για ολιγοήμερες διακοπές και τις υποχρεωτικές οικογενειακές συγκεντρώσεις, “που τις επιβάλουν οι μέρες”, τι θα απέμενε άραγε για τους πολλούς που να θυμίζει ότι είναι Χριστούγεννα;\nΤο ερώτημά μας δεν αντιμάχεται την, δικαιολογημένη άλλωστε, δυσθυμία που καλύπτεται πίσω από τη “γκρίνια”. Θέλουμε όμως να προκαλέσουμε τη σκέψη, και γιατί όχι και την ψυχή μας, να αναγνωρίσει ότι όλα αυτά είναι πια δεδομένα και αυτονόητα και η μεμψιμοιρία δεν μπορεί να τα διορθώσει. Το πολύ να τονισθεί και γραπτώς το έλλειμμα νοήματος και να επιδεινωθεί το αίσθημα της πνευματικής μιζέριας και της συναισθηματικής στέρησης που συγκαλύπτει η τεχνητή λάμψη των ημερών.\nΕίναι φανερό ότι η καταναλωτική έξαρση δεν αποτελεί τη φυσική εκδήλωση μιας ευτυχίας που ζητά εκτόνωση αλλά λειτουργεί σαν διεγερτικό μιας χαράς που δεν έχει λόγο και νόημα ώστε να εκδηλωθεί αυθόρμητα. Η υπερφωταγωγημένη ερημία των απρόσωπων πόλεων αγωνίζεται να συσκοτίσει τη σχεδόν υπομανιακή υποχρεωτική ευθυμία. Τίποτα όμως δεν μπορεί να κρύψει την κατάθλιψη που φουντώνει τέτοιες μέρες, τις απόπειρες αυτοκτονίας που αυξάνουν και τα “κοριτσάκια με τα σπίρτα” που γίνονται ορατά όσο ποτέ άλλοτε. Στο πνευματικό επίπεδο, άλλωστε, πόσο μακριά βρισκόμαστε από αυτά σχεδόν όλοι μας.\nΤο να καταφύγει κανείς σε μελαγχολικές διαπιστώσεις είναι εύκολο· και το επόμενο βήμα είναι συνήθως η καταφυγή στο πρόσχημα και στην ψευδαίσθηση των αναμνήσεων του παλιού καλού καιρού, μέχρι να κυλίσουν οι μέρες και να επιστρέψουμε στην ψυχοφθόρα ασφάλεια της ρουτίνας μας.\nΑς μην καθηλωθούμε όμως στις θλιβερές διαπιστώσεις, όσο αληθινές κι αν είναι αυτές. Εάν απομακρυνθούμε από την καθυπόταξη της σκέψης μας στην απογοήτευση που γεννά η παρατήρηση αυτών των φαινομένων και προσεγγίσουμε το ψυχολογικό τους υπόβαθρο, μπορεί να οδηγηθούμε σε ενδιαφέρουσες ανακαλύψεις.\nΜε όποιο τρόπο κι αν προσπαθείται να καταπνιγεί η κραυγή της υπαρξιακής μας αγωνίας, είτε στο θόρυβο των ρεβεγιόν, είτε κάτω από το πέπλο της φαντασμαγορίας και της τεχνητής ευφορίας, η μεταμφιεσμένη κατάθλιψη παραμένει η αληθινή, κυριαρχούσα συναισθηματική κατάσταση. Οι ειδικοί γνωρίζουν καλά την αμυντική βουλιμική διάθεση του καταθλιπτικού ατόμου, που προσπαθεί να συγκαλύψει με “στοματικές” ικανοποιήσεις, όπως η καταναλωτική μανία, το έλλειμμα που βιώνει στο συναισθηματικό επίπεδο. Τυπικό το παράδειγμα της συζύγου, που προσπαθεί να ανακουφίσει το καταθλιπτικό άγχος της συναισθηματικής της στέρησης, “σηκώνοντας” τα μαγαζιά. Ο ίδιος μηχανισμός μας ωθεί να εκφραζόμαστε ψευδοευφορικά στην προσπάθεια να αποφύγουμε τη συναίσθηση του εσωτερικού μας κενού και της δυσθυμικής μας διάθεσης.\nΤι μας κάνει λοιπόν ομοθυμαδόν μελαγχολικούς και κατ’ ανάγκη συμμέτοχους της προκατασκευασμένης και ψευδεπίπλαστης ιλαρότητας που χαρακτηρίζει το κλίμα αυτών των ημερών; Αν τα Χριστούγεννα ήσαν εξ ορισμού άνευ Χριστού, μια γιορτή του χειμερινού ηλιοστασίου όπως ήταν προχριστιανικά η 25η Δεκεμβρίου, τότε ίσως δεν θα είχαν νόημα οι σκέψεις και οι προβληματισμοί. Θα μπορούσαμε να επαναπαυθούμε στη σιωπηλή συμφωνία ότι κάποιες ευκαιρίες διαφυγής από τη ρουτίνα είναι χρήσιμες· επομένως και να συμβιβαστούμε με την υποταγή στη χρησιμοθηρία του γιορτασμού. Όσο δε πιο εκκωφαντική η ανάπαυλα, τόσο πιο μεγάλη η συγκάλυψη του τραγικού στοιχείου της καθημερινότητάς μας.\nΌμως το βαθύτερο αίτημα της λύτρωσής μας από τη φθορά, το χρόνο και την αναγκαιότητα δεν μπορεί να απαντηθεί με την υποταγή σε θεσμοθετημένες επιμέρους αναγκαιότητες, έστω διασκεδαστικές αλλά τελικά πάντοτε φθοροποιές. Πόση χαρά μπορεί να περιέχει ένα πανηγύρι στο οποίο υποτίθεται ότι γιορτάζεται η γέννηση Εκείνου που θα μπορούσε να μας λυτρώσει από την δουλεία της πνευματικής μας ανελευθερίας και της υπαρξιακής μας μιζέριας, όταν Τον έχουμε ήδη εξορίσει από τη ζωή μας και από το νόημά της; Ποιό γαμήλιο γλέντι δικαιολογεί τους πανηγυρισμούς και τις γιορταστικές υπερβολές όταν έχει εκδιωχθεί ο “νυμφίος”; Τέτοιοι “γάμοι” μοιάζουν περισσότερο με κηδείες των οποίων η λαμπρότητα οφείλεται κυρίως στις ενοχές των οικείων παρά στην αγάπη και τη χριστοκεντρική ελπίδα.\nΗ συγκαλυμμένη μελαγχολία των ημερών μπορεί να κρύβει το ενοχοποιημένο πένθος για τον εξοστρακισμό της ενσαρκωμένης μας ελπίδας· του προαιώνιου Θεού που “παιδίον γέγονεν” και αναζητά εγκάρδιες φάτνες για να τις μετατρέψει, φιλοξενούμενος εκεί, σε οίκους του Πατρός Του.\nΠαρόλο τον ξεπεσμό της υπάρχει κάτι θετικό και ελπιδοφόρο σ’ αυτή τη συνεχώς πιο εκκοσμικευμένη ατμόσφαιρα της γιορτής. Όσο πιο ψευδεπίπλαστα επιμένουμε να τη γιορτάζουμε, πνίγοντάς την σε φως από “νέον” και πλαστικά πλουμίδια, τόσο πιο κούφια και άπελπις θα είναι η γεύση που θα αφήνει. Καί τόσο πιο πολύ ο λαός “ο καθήμενος εν σκότει” θα αρχίσει να αναζητά το Μέγα Φως που το συλλογικό του ασυνείδητο θυμάται πως γνώρισε κάποτε. Ίσως λοιπόν τότε να ξαναζητήσει τον αστέρα που οδηγεί στη φάτνη. Στην προσωπική καρδιακή φάτνη του καθενός που θα κατανοήσει ότι όσο ταπεινή και βρώμικη κι αν είναι, ο Χριστός θα την καταδεχθεί, θα την ενοικήσει και θα την μετατρέψει σε σώμα της Βασιλείας του Θεού.\nΜέχρι τότε, όσοι από μας θέλουν να βρίσκονται κοντύτερα στη φάτνη παρά στα ανάκτορα του Ηρώδη ας προσπαθήσουμε να ζήσουμε τη γιορτή και τη ζωή μας με τέτοιο τρόπο, ώστε αν κάποιος μας ρωτήσει για το αστέρι των μάγων ή παρατηρήσει τη δική μας πορεία να βρεί το σωστό δρόμο. Τότε η χαρά της γιορτής θα ξαναβρεί το νόημα και την αυθεντικότητά της. Τότε η χαρά της γιορτής θα ξαναβρεί το νόημα και την αυθεντικότητά της. Τότε, αντί της παθητικής μας συμμετοχής σε ψευδοπαρηγορητικά τηλεοπτικά βαριετέ, ίσως σταθούμε ικανοί να απολαύσουμε την ευφρόσυνη και βιωματική μας συμμετοχή στον χαρμόσυνο ύμνο: “Χριστός γεννάται, δοξάσατε”.\nAπό το Ιστολόγιο Εκδόσεις Χρυσοπηγή


Τι είναι η δυσγραφία στα παιδιά και πώς αντιμετωπίζεται | Γυναίκες, Μαμάδες, Εγκυμοσύνη, Μωρό και παιδί\nthebabyz 1 έτος ago leave a comment134 views\nΤι είναι η δυσγραφία στα παιδιά και πώς αντιμετωπίζεται εκπαιδευση από Μαρία Κωνσταντοπούλου | 26 Μαϊ 2017 Μόλις τα παιδιά μαθαίνουν να κρατούν το μολύβι και να κάνουν τα πρώτα τους γράμματα, δεν έχουμε απαιτήσεις για την… καλλιγραφία τους. Όταν, όμως, ο καιρός περνά και παρατηρούμε ότι εκτός από κακά γράμματα, παρουσιάζουν και κάποια άλλα ανησυχητικά συμπτώματα, κάτι παραπάνω θα πρέπει να μας υποψιάσει. Η περίπτωση της δυσγραφίας είναι περίπλοκη, γι’ αυτό δεν πρέπει να την αποκλείσουμε.\nΌπως αναφέρεται σε σχετικό άρθρο της Ελληνικής Εταιρίας Δυσλεξίας, η δυσγραφία είναι μια νευρολογική διαταραχή, με κύρια χαρακτηριστικά της τη δυσκολία στη γραφή και τις παραμορφώσεις στα γράμματα και τα λάθη. Λόγω της φύσεώς της, ανήκει στην ομάδα των μαθησιακών δυσκολιών, αφού επηρεάζει και τις επιδόσεις του παιδιού στο σχολείο. Συνήθως, γίνεται αντιληπτή στη δεύτερη τάξη του Δημοτικού, οπότε υποτίθεται ότι τα παιδιά θα πρέπει έχουν κατακτήσει το γράψιμο σε ικανοποιητικό βαθμό.\nΠώς θα καταλάβετε αν το παιδί έχει δυσγραφία\nΤα συμπτώματα της δυσγραφίας είναι πολλά και ποικίλλουν σε κάθε παιδί. Ωστόσο, σύμφωνα με το Webmd, κάποια από τα σημάδια της, μπορεί να μην φαίνονται τόσο σοβαρά. Εκείνο που θα πρέπει να προσέξετε όταν το παιδί κάνει τα μαθήματά του, είναι αν:\n– Κρατάει το μολύβι πολύ σφιχτά, με αποτέλεσμα ακόμα και να δημιουργήσει πληγές στα χέρια, και αν τοποθετεί περίεργα στο γραφείο το χαρτί/ τετράδιο. Ως εκ τούτου, επηρεάζεται η στάση του σώματός του και φαίνεται εντελώς άβολη.\n– Σβήνει ξανά και ξανά τις προτάσεις που σχηματίζει.\n– Γράφει ημιτελείς λέξεις, ξεχνά γράμματα και δεν μπορεί να τις συλλαβίσει.\n– Μπερδεύει τα περιθώρια σε ένα τετράδιο και δυσκολεύεται με τα κενά ανάμεσα στις λέξεις.\n– Καθυστερεί υπερβολικά όταν πρέπει να αντιγράψει ένα κείμενο.\n– Συγχέει τα κεφαλαία με τα μικρά γράμματα.\n– Μπορεί να ψιθυρίζει την ώρα που γράφει.\n– Κουράζεται εύκολα και αδικαιολόγητα μετά από λίγη ώρα γραψίματος.\n– Κάνει ορθογραφικά λάθη.\nΚακογραφία ή δυσγραφία;\nΗ σύγχυση μεταξύ αυτών των δύο εννοιών είναι μεγάλη και δικαιολογημένα αφού η καθεμία μπορεί να περιέχει στοιχεία της άλλης. Όπως αναφέρεται και σε σχετικό άρθρο στο eidikospaidagogos.gr, η κακογραφία είναι απλώς η άσχημη γραφή, η οποία όμως δεν ανήκει στην κατηγορία των μαθησιακών δυσκολιών. Τα γράμματα που κάνει το παιδί είναι μεν δυσανάγνωστα, αλλά εφόσον συγκεντρωθεί στο γραπτό του, θα καταφέρει να γράψει όμορφα. Εκτός αυτού, η κακογραφία δεν επηρεάζει την ορθογραφία και το παιδί δεν κάνει πολλά λάθη.\nΚάποιες φορές, η δυσγραφία μπορεί να σχετίζεται με κάποιες άλλες καταστάσεις, όπως:\nΗ δυσλεξία: Αν και η βασική της διαφορά με τη δυσγραφία έγκειται στο ότι το παιδί παρουσιάζει προβλήματα στην ανάγνωση, που επηρεάζουν και τη γραφή του, η δυσγραφία γι’ αυτό τον λόγο, θεωρείται ένα από τα συμπτώματά της. Δείτε σε παλαιότερο άρθρο μας τι είναι η δυσλεξία, πώς αντιμετωπίζεται, αλλά και πού μπορείτε να απευθυνθείτε για βοήθεια.\nΗ Διαταραχή Ελλειμματικής Προσοχής και Υπερκινητικότητας: Παράλληλα με τη Δ.Ε.Π.Υ, αρκετά παιδιά (περίπου το 20% των περιπτώσεων), θα εκδηλώσουν μαθησιακές δυσκολίες, ανάμεσα στις οποίες είναι και η δυσγραφία, σύμφωνα με το Πανελλήνιο Σωματείο Ατόμων με Δ.Ε.Π.Υ. Όταν, λοιπόν, η παρορμητικότητα, η απόσπαση προσοχής και η υπερκινητικότητα συνυπάρχουν με τα συμπτώματα που αναφέραμε παραπάνω, θα πρέπει να εξετάσετε κι αυτό το ενδεχόμενο.\nΗ δυσπραξία: Η δυσπραξία είναι μια κατάσταση κατά την οποία το παιδί παρουσιάζει δυσκολίες στις κινητικές δεξιότητες και στο συντονισμό των κινήσεων, με αποτέλεσμα αυτό να επηρεάζει και την ικανότητα γραφής του.\nΕφόσον εντοπίσετε κάποιο πρόβλημα, οι ειδικοί και συγκεκριμένα οι εργοθεραπευτές, είναι αυτοί που, με ειδικές προφορικές ασκήσεις και ασκήσεις συντονισμού και κινητικότητας θα βοηθήσουν το παιδί να βελτιωθεί. Αφού τους συμβουλευτείτε σχετικά, μπορείτε να εφαρμόσετε κάποιες απλές τεχνικές βελτίωσης και στο σπίτι:\nΤο πρώτο βήμα είναι να μην αποθαρρύνετε το παιδί με τη στάση σας. Γι’ αυτό, είναι σημαντικό να μην το μαλώνετε επειδή δεν κάνει καλά γράμματα και μην το πιέζετε. Η ψυχολογία παίζει μεγάλο ρόλο στη βελτίωσή του.\nΑφήστε το να επιλέξει μόνο του το μολύβι ή το στιλό που το βολεύει καλύτερα. Ωστόσο, ξαναδείξτε του πώς να το κρατάει- η τριποδική λαβή θεωρείται η πιο σωστή. Αν δυσκολεύεται, δείτε σε παλαιότερο άρθρο μας σχετικές συμβουλές.\nΣε συνεννόηση με τη δασκάλα, συζητήστε μήπως θα ήταν καλύτερο να του αναθέτει λιγότερες αλλά πιο στοχευμένες εργασίες, που δεν θα το κουράσουν και θα το βοηθήσουν να βελτιωθεί.\nΚάντε το γράψιμο παιχνίδι με διασκεδαστικές δραστηριότητες. Μια καλή ιδέα είναι να γράφετε μαζί τις λέξεις με πλαστελίνη ή ακόμα και να επιστρατεύσετε τον υπολογιστή ή το τάμπλετ.\nΤα τετράδια πρώτης γραφής μπορεί επίσης να βοηθήσουν, αφού τα παιδιά, με συγκεκριμένα βήματα και απλές οδηγίες, μπορούν να ξαναμάθουν πώς να σχηματίζουν γράμματα και λέξεις.\nΣτην ίδια λογική, σχετικές ασκήσεις, που εστιάζουν στο πρόβλημα, όπως αυτές στις φωτογραφίες, θα βοηθήσουν το παιδί να εξασκηθεί και να αναπτύξει προτάσεις.\n*Οι ασκήσεις προέρχονται από το βιβλίο του Φώτη Παπαναστασίου,Μαθησιακές Ευκολίες, Πρόγραμμα υποστήριξης και παρέμβασης στις μαθησιακές δυσκολίες.\nΗ δυσγραφία είναι μία μαθησιακή δυσκολία που ακολουθεί και θα ακολουθεί το παιδί για πάντα. Αν εντοπιστεί από νωρίς, όμως, το παιδί θα παρουσιάσει σημαντική βελτίωση τόσο στη γραφή και τις σχολικές επιδόσεις που επηρεάζονται άμεσα, αλλά και στην ψυχολογία του!


Χρήστος Θηβαίος, μάγειρας ονείρων - iCookGreek\nΑρχική Ιστορίες Food Stories Χρήστος Θηβαίος, μάγειρας ονείρων\nΧρήστος Θηβαίος, μάγειρας ονείρων\nΤα high lights μιας κουβέντας που άνοιξε με ένα κονιάκ στον «Ιανό» και έκλεισε με έξι μπίρες στο Μέγαρο.\nΤα high lights μιας κουβέντας που άνοιξε με ένα κονιάκ στον «Ιανό» και έκλεισε με έξι μπίρες στο Μέγαρο. Για την ακρίβεια, με έξι μπίρες συν μια αγαπημένη του ατάκα, συνέπεια διερευνητικής ερώτησης του φωτογράφου μας: «Να σας τραβήξω μία τελευταία με τα μπουκάλια»; «Να με τραβήξεις… Και βάλε τίτλο Ο Άμστελ της Σελήνης».\nΙΑΝΟΣ, ΔΕΚΕΜΒΡΙΟΣ 2007. «Έχουμε βάσιμες πληροφορίες ότι εκτός από εξαιρετικός ερμηνευτής είσαι και εξαιρετικός μάγειρας», ανοίγει τη συζήτηση η Κωνσταντίνα. Ο Χρήστος Θηβαίος δε θέλει άλλο σπρώξιμο. Μας εξηγεί σε λόγο χειμαρρώδη πώς γι’ αυτόν η μαγειρική «είναι μετουσίωση και σαν τέτοια μόνο έχει ενδιαφέρον: η μετουσίωση του μάγειρα στον άλλο». Ανατρέχει σε μια παλιά θεωρία που επικρατούσε στο Μεσαίωνα -και μη μου ζητάτε ακριβή χρονολογία και ανάλυση, τα ανέφερε και τα δύο, αλλά κράτησα την ουσία: πως η αύξηση της εσωτερικής θερμοκρασίας στο αίμα παράγει ατμούς που περνούν στον άλλο και κατασταλάζουν μέσα του. «Αυτό συμβαίνει όταν κοιτάς κάποιον στα μάτια, αυτό συμβαίνει και όταν του μαγειρεύεις», λέει. Όλο το μυστικό είναι στη ζέστη που αναπτύσσει η τριβή με τα υλικά και στους υδρατμούς που ανεβαίνουν από τα τηγάνια και τις κατσαρόλες και μετατρέπουν την κουζίνα σε εργαστήρι αλχημιστή και τη μαγειρική σε μαγεία. «Γι’ αυτό και έχει σημασία για μένα τα υλικά να είναι φρέσκα, η ετοιμασία τους να περνάει όλη από τα χέρια μου (το πλύσιμο, το καθάρισμα, το κόψιμό τους), τα μπαχαρικά να είναι τριμμένα από μένα -αυτός είναι κι ο λόγος που δεν υπολογίζω στα έτοιμα φαγητά. Όχι ότι δεν κάνουν τη δουλειά τους ως προς το θέμα της πείνας -μια χαρά την κάνουν- αλλά όποιος θέλει να προσφέρει, να μοιραστεί τον εαυτό του με τους δικούς του και τους φίλους του, δεν το πετυχαίνει με πιάτα που έχουν ετοιμάσει άλλοι».\nΓια τα παιδιά που φοβούνται τη νύχτα\nΠίνει μια γουλιά από το κονιάκ του κι εκείνη την ώρα έρχονται τα ουίσκι μας.\nΟυίσκι 3.00 το μεσημέρι σημαίνει τρία απλά πράγματα: ξεχωριστή στιγμή, ξεχωριστός άνθρωπος, ξεχωριστές κουβέντες: «Τη χρησιμοποιώ τη μαγειρική -δεν μπορείτε να φανταστείτε πόσο- στις σχέσεις μου με τους ανθρώπους. Είναι καταπληκτικός τρόπος να τους γνωρίζεις και να τους ξεκλειδώνεις. Πάρτε παράδειγμα ανθρώπους που σιχαίνονται φυσικά υλικά. Που το ένα τους αηδιάζει, το άλλο τους μυρίζει περίεργα, το τρίτο δεν μπορούν να το βλέπουν, το τέταρτο δεν μπορούν να το πιάσουν. Πρέπει να τους γνωρίσεις κι αλλιώς για να καταλάβεις ότι κουβαλάνε μια σχέση “μίζερη” με τη φύση, και τελικά με την ίδια τη ζωή;»\nΚαι με το «ξεκλείδωμα» άραγε τι εννοεί; Πώς γίνεται; «Θα σας πω μια ιστορία: έχω ένα γιο, πιτσιρικά. Φοβόταν πολύ να κοιμάται μόνος του τις νύχτες και ήθελε αγκαλίτσα τον μπαμπά. Από την πλευρά μου -καταλαβαίνετε- δεν έβλεπα με καλό μάτι αυτή του την ανάγκη. Έτσι ένα βράδυ αποφάσισα να βάλω τέλος. Τον καληνύχτισα και τον έστειλα μόνο του στο κρεβάτι. -Δε θα έρθεις κι εσύ; Μου λέει όλο παράπονο και αγωνία. -Όχι, αγόρι μου, έχω δουλειά. -Τι δουλειά έχεις, μπαμπά, μες στη νύχτα; Επιμένει. -Να σου μαγειρέψω όνειρα για αύριο, αγόρι μου.\nΑυτό ήταν. Το παιδί κοιμάται μόνο του από τότε. Καταλαβαίνετε τι σας λέω;».\nΚάτι καταλαβαίνουμε κι εμείς. Ότι αυτό το παιδί τουλάχιστον από όνειρα δε θα πεινάσει. Κι ότι ο πατέρας του δικαίως κρατάει στην καρδιά μας τη θέση που του δώσαμε. Ένας ανθρώπινος, πολύ ανθρώπινος δημιουργός, που έχει βασικό σημείο αναφοράς του τους άλλους ανθρώπους. Τα υπόλοιπα, τέχνη, μουσική, ερμηνεία, ακόμη και μαγειρική, είναι μέσα από αυτούς και γι’ αυτούς. Όχι ερήμην τους, χαμένα σε υπερβατικές σφαίρες και νεφελώδεις θεωρίες που αρχίζουν και τελειώνουν στον ίδιο. Πάντα αγωνιώ όταν κάποιος κατέβει από το βάθρο του στο τραπέζι μου αν θα καταφέρει να διατηρήσει αλώβητη, όχι τη λάμψη του -δεν κρίνεται σαν λαμπατέρ- αλλά την αίσθησή μου. Την αίσθηση εκείνη που δημιουργεί με την εικόνα του, την παρουσία του στη σκηνή, τις επιλογές του, και βάσει της οποίας τον κατατάσσω μέσα μου. Ο Θηβαίος την υποστηρίζει απόλυτα.\nΞυπνάει νωρίτερα η μοίρα\nΣτο μεταξύ συνεχίζει για το γιο του: «Στο παιδί μου, ξέρετε, μια συμβουλή έχω δώσει: είναι καλύτερα να σε πονέσουν οι άνθρωποι, από το να μην τους γνωρίσεις». Πόσο χαιρόμαστε να ακούμε τέτοια. Του τσουγκρίζουμε πάλι το ποτήρι για να το ξέρει. Λέει για το λάθος τού να φυλάγεσαι μη τυχόν και σου πουν αντίο. Για το ενδεχόμενο να χάσεις το καλύτερο από φόβο. «Πραγματικά το πιστεύω ότι είναι πολύ λίγες οι προφυλάξεις που έχεις -και πρέπει- να πάρεις τελικά στη ζωή σου από τους άλλους. Άλλωστε ό,τι ώρα κι αν ξυπνήσεις, η μοίρα σου θα έχει ξυπνήσει μια ώρα νωρίτερα». Καθώς μιλάει για αυτό το πάρε-δώσε των ανθρώπων, το αλισβερίσι τους που πετυχαίνει το μαγείρεμα και η μοιρασιά του τραπεζιού, η ευκολία με την οποία επικοινωνεί την άποψη και το συναίσθημά του στους γύρω με εντυπωσιάζει. Λες γι’ αυτό να ανήκει στους ερμηνευτές εκείνους που μόλις ανοίξουν το στόμα τους έχουν τη μαγική ικανότητα να συντονίζουν ακαριαία την ένταση της ψυχής σου στα δικά τους κύματα;\nΟμολογώ μπροστά του ότι παλιά δεν τον είχα για τέτοιας κλάσης ερμηνευτή –με το θράσος του ασχέτου πάντα. Όμως από τον «Άμλετ της Σελήνης» και μετά, λες και έγινε ένα θαύμα, που δεν κράτησε 3 μέρες αλλά βρίσκεται σε εξέλιξη μέχρι σήμερα. Τι αναβαθμίζει, αλήθεια, ένα συμπαθή τραγουδοποιό με καλό στίχο σε καλλιτέχνη που συνταράσσει ερμηνεύοντας το πιο απαιτητικό κοινό; Δεν μπορεί να είναι μόνο ταλέντο. Το ταλέντο πάντα υπήρχε. Είναι η εμπειρία του ή είναι που μεγαλώνει και ωριμάζει η φωνή του και βγάζει αυτό το βάθος στο οποίο λατρεύουμε να πέφτουμε; «Είναι πολλά πράγματα μαζί, αλλά θα πρέπει σίγουρα να ξεχωρίσω τη συνεργασία μου και τη σχέση με το δάσκαλο, τον Θάνο Μικρούτσικο. Δεν εννοώ μόνο ως προς το πόσα ξέρει για τη μουσική και τον τρόπο που λέγονται τα τραγούδια ούτε πόσο διατεθειμένος είναι να σ’ τα μάθει, εννοώ τον τρόπο του. Έχει μοναδικό τρόπο να το κάνει αυτό. Είμαι πολύ τυχερός που με αξίωσε η ζωή μου να τα ζήσω αυτά. Να με εμπιστεύεται να βγω στη σκηνή για να πω τον “Λύχνο του Αλαδίνου”, που γενικά δε θεωρείται και εύκολος, και να βλέπω ότι όχι μόνο το μπορώ, αλλά ο κόσμος είναι μαζί μου. Είμαστε ένα. Θυμάμαι μια φορά σε υπαίθρια συναυλία τους φαντάρους από τις σκοπιές –γινόταν δίπλα σε στρατόπεδο- να ανάβουν αναπτήρες στα πλάγια. Το φαντάζεστε; Κάνανε τα πλευρικά!».\nΠίνει λίγο ακόμη από το κονιάκ του κι αρχίζει να σιγοτραγουδάει μπροστά μας, καθώς το ξανάφερνε στο νου του: «Μεσάνυχτα και ταξιδεύεις δίχως πλευρικά! Σκιάζεσαι μήπως στο γιαλό τα φώτα σε προδίνουν, μα πρύμα πλώρα μόνο εσύ πατάς στοχαστικά, κρατώντας στα χεράκια σου το Λύχνο του Αλαδίνου». Ακούω και δεν πιστεύω στ’ αυτιά μου… Αυτά είναι χριστουγεννιάτικα δώρα.\nΕκείνο το Σαββάτο στον «Ιανό» ο καθένας κάτι γιόρταζε: το βιβλιοπωλείο τα δύο χρόνια του, ο κόσμος την έλευση των Χριστουγέννων, ο Γιάννης Ξανθούλης την έκδοση του νέου του βιβλίου, ο Θάνος Μικρούτσικος και η Μαρία Παπαγιάννη την εξαιρετική επιτυχία του «Παράξενο δεν είναι;», της απίθανης παιδικής(;) παράστασης που σήκωσε το κοινό του Μεγάρου στο πόδι και μας έκανε όλους, μικρούς και μεγάλους, να τραγουδάμε μέχρι σήμερα με φάλτσα φωνή «Εγωωωωωώ, ένας μικρούλης ποντικός…»). Μα νομίζω περισσότερο από όλους γιορτάζαμε εμείς, που βλέπαμε το I Cook Greek στα τραπέζια όλων των άλλων και στο δικό μας τραπέζι αυτόν τον τόσο ζεστό και πλούσιο σε υλικό ψυχής άνθρωπο. Κλείσαμε την τυχαία συνάντηση με τη χαλαρή υπόσχεση να την επαναλάβουμε άλλη μια φορά στο μέλλον για μια φωτογράφηση. Έφυγα με το cd «Μυστήριο τρένο» στο χέρι και μια χειρόγραφη ευχή για Καλή Τύχη. Βρήκα ταξί αμέσως. Η ευχή είχε πιάσει!\nΜΕΓΑΡΟ, ΙΑΝΟΥΑΡΙΟΣ 2008. Στα παρασκήνια της πρόβας για τις δυο βραδιές που ο Θηβαίος θα ερμηνεύσει Θεοδωράκη μαζί με τη Φαραντούρη. Ανάμεσα σε Βερολινέζους μουσικούς και υπεύθυνους παραγωγής, ο Γιώργος προσπαθεί να φωτογραφίσει και εγώ να μάθω για τις εμφανίσεις «Δίπλα στο Ποτάμι» και την καινούρια του δουλειά: «Με το Μίλτο Πασχαλίδη χρόνια λέγαμε να παίξουμε μαζί, επιτέλους το κάναμε. Πρώτο Παρασκευοσαββατοκύριακο sold out, κλίμα υπέροχο. Λέμε τραγούδια από την παράλληλη πορεία μας τα τελευταία 10-15 χρόνια. Λέμε και τραγούδια άλλων, που αγαπήσαμε. Να ‘ρθεις». Θα πάω. Αναρωτιέμαι τι γίνεται με τη νέα του δουλειά. «Είναι έτοιμη. Μάρτη -Απρίλη θα βγει. Είναι προσωπική δουλειά, στίχοι δικοί μου, εκτός από τέσσερα τραγούδια, τα δύο γραμμένα από τον Μάνο Ελευθερίου. Λέγεται “182”, κι αν αναρωτιέσαι, είναι ο αριθμός του σπιτιού μου».\nΕυχάριστα τα νέα λοιπόν. Η νέα δουλειά του Χρήστου υπάρχει και, όχι, δεν είναι άλλος ένας αστικός μύθος. Χαιρετιόμαστε. Μου σφίγγει το χέρι. Είναι σειρά μου να ευχηθώ Καλή Τύχη. Ελπίζω να πιάσει.\nΠροηγούμενο άρθρο An Inconvenient Truth\nΕπόμενο άρθρο Μαϊντανοί Μαΐου 08


Σαν...καλόγρια πήγε στον Λευκό Οίκο η Μελάνια-Μόνο γάμπα... - Star.gr\nΚΟΣΜΟΣ Πέμπτη, 10 Νοεμβρίου 2016, 23:30\nΣαν...καλόγρια πήγε στον Λευκό Οίκο η Μελάνια-Μόνο γάμπα έδειξε!Ήταν όμως σικ!ΦΩΤΟΡΕΠΟΡΤΑΖ\nΤην υποδέχτηκε η Μισέλ Ομπάμα - Τι συζήτησαν\nΜε... Louboutin ψηλοτάκουνες γόβες και αυστηρό, μαύρο σύνολο η Μελάνια Τραμπ συνόδευσε την Πέμπτη τον νέο πρόεδρο των ΗΠΑ και σύζυγό της Ντόναλντ Τραμπ στην πρώτη του επίσκεψη στον Λευκό Οίκο.\nΒαμμένη σε γήινους-μπρονζέ τόνους και αφήνοντας... έξω μόνο τις γάμπες της, η Μελάνια δεν θύμισε σε τίποτα το κορίτσι της πασαρέλας και των σέξι πρωτοσέλιδων του παρελθόντος.\nH Μελάνια στα ... νιάτα της!\nΤο μαλλί ήταν στην τρίχα, το μανικιούρ σε μπεζ απαλούς χρωματισμούς, ενώ το ύφος ήταν αυτό ακριβώς που ταιριάζει σε μια πρώτη κυρία! Περπατούσε σεμνά, ελαφρώς πίσω από τον πρόεδρο, τον οποίο κρατούσε από το χέρι κάποιες στιγμές.\nΌσο οι φωτογράφοι τραβούσαν φωτογραφίες προσπαθώντας να εξασφαλίσουν τα καλύτερα καρέ, η Μελάνια φρόντιζε να τους δίνει… υλικό!\nΤην αγαπημένη του Ντόναλντ Τραμπ υποδέχτηκε η Μισέλ Ομπάμα. Η απερχόμενη Πρώτη Κυρία έκανε δεκτή την μέλλουσα Πρώτη Κυρία στην οικία του προεδρικού ζεύγους. Η πρώτη συνάντηση μεταξύ των δύο γυναικών, που είναι τόσο διαφορετικές μεταξύ τους, πραγματοποιήθηκε μακριά από τα αδιάκριτα βλέμματα των δημοσιογράφων.\n«Η Μισέλ είχε την ευκαιρία να υποδεχθεί την μέλλουσα Πρώτη Κυρία και είχαμε επίσης μια εξαιρετική συζήτηση με εκείνη», σχολίασε από την πλευρά του ο πρόεδρος Μπαράκ Ομπάμα από το Οβάλ Γραφείο, ενώ ακριβώς δίπλα του καθόταν ο Ντόναλντ Τραμπ.\nΌπως αναφέρουν τα ξένα μέσα, Μισέλ και Μελάνια συζήτησαν για τον τρόπο ζωής που επιτάσσει η διαμονή στον Λευκό Οίκο, αλλά και το πώς μπορεί να οργανωθεί η ανατροφή των παιδιών στο προεδρικό μέγαρο.\nΗ 52χρονη Μισέλ Ομπάμα, είναι η πρώτη στην ιστορία Αφροαμερικανή Πρώτη Κυρία των ΗΠΑ. Η πρώην δικηγόρος με πτυχίο από το Χάρβαρντ, θα εγκαταλείψει τον Λευκό Οίκο την 20η Ιανουαρίου με τη δημοτικότητά της να είναι στα ύψη! Η Μισέλ Ομπάμα πλέον είναι πιο δημοφιλής κι από τον ίδιο τον σύζυγό της!\nΤο STAR στον Λευκό Οίκο: ΟΛΟ ΤΟ ΠΑΡΑΣΚΗΝΙΟ από ��ην συνάντηση Ομπάμα-Τραμπ\nΜε ένα… ΤΕΡΑΣ θα κυκλοφορεί ο Τραμπ! Παπάδες θα κάνει η λιμουζίνα του-ΒΙΝΤΕΟ\nΠέταξαν τόνους νερού στον Τραμπ στo αεροδρόμιο της Νέας Υόρκης (ΒΙΝΤΕΟ +ΦΩΤΟ)\nΣΠΑΝΙΟ φωτογραφικό ΝΤΟΚΟΥΜΕΝΤΟ- Όταν Χίλαρι και Τραμπ ήταν φίλοι και πόζαραν αγκαλιά


Ο Λουκάς Κατσίκας είναι ο νέος Καλλιτεχνικός Διευθυντής του Διεθνούς Φεστιβάλ Κινηματογράφου της Αθήνας.\nΜετά την αποχώρηση του Ορέστη Ανδρεαδάκη για να αναλάβει τα νέα του καθήκοντα ως Καλλιτεχνικός Διευθυντής του Φεστιβάλ Θεσσαλονίκης, το διοικητικό συμβούλιο της Κινηματογραφικής Εταιρείας Αθηνών ανακοίνωσε ότι θα τον διαδεχθεί στη Διεύθυνση του Διεθνούς Φεστιβάλ Κινηματογράφου της Αθήνας Νύχτες Πρεμιέρας, του Athens Open Air Film Festival και του Περιοδικού Σινεμά ο κριτικός κινηματογράφου Λουκάς Κατσίκας.\nΟ επί χρόνια σύμβουλος και συντονιστής προγράμματος του Διεθνούς Φεστιβάλ Κινηματογράφου της Αθήνας, συντάκτης και αρχισυντάκτης του Σινεμά, είναι σίγουρα ο πιο κατάλληλος για να συνεχίσει το έργο των Νυχτών Πρεμιέρας αλλά και του ίδιου του περιοδικού.\nΗ ομάδα του Flix του εύχεται κάθε επιτυχία!\nΟ Λουκάς Κατσίκας γεννήθηκε το 1974. Σπούδασε Γαλλική Φιλολογία και Κριτική Αγγλικής Λογοτεχνίας στην Αθήνα. Κριτικός κινηματογράφου από το 1996, έχει υπάρξει για χρόνια σταθερός συνεργάτης στην εφημερίδα Ελευθεροτυπία και στο περιοδικό Κ της Καθημερινής.\nΕπί σειρά ετών έχει γράψει για λογαριασμό πολλών περιοδικών (ενδεικτικά στα Madame Figaro, ΚΛΙΚ, L' Officiel, Homme, ΝΙΤΡΟ, Highlights) και έχει διατελέσει συντάκτης και ανταποκριτής σε κινηματογραφικά φεστιβάλ του εξωτερικού στις εφημερίδες Ημερησία, City Press και Επένδυση.\nΑπό το 1996 μέχρι σήμερα υπήρξε Σύμβουλος και Συντονιστής Προγράμματος στο Διεθνές Φεστιβάλ Κινηματογράφου της Αθήνας Νύχτες Πρεμιέρας και στο Athens Open Air Film Festival. Επί είκοσι χρόνια συντάκτης και μέχρι σήμερα αρχισυντάκτης στο περιοδικό Σινεμά.\nΕπόμενο άρθρο: Το επόμενο ματς των «Borg/McEnroe» θα γίνει στην μεγάλη οθόνη\nΠροηγούμενο άρθρο: Ο Κόναν Ο' Μπράιεν δοκιμάζει το νέο video game «Overwatch» με το καστ του «Game of Thrones»\nTo Ελληνικό Κέντρο Κινηματογράφου προτείνει για τη θέση του Γενικού Διευθυντή την Ηλέκτρα Βενάκη


Μπλατ: «Κάθε νίκη είναι σημαντική, δεν έχουμε βρει παίκτη ακόμη» | Gazzetta\nΚωνσταντίνος Μελάγιες 12 Δεκεμβρίου 2018 - 13:51\nΟ Ντέιβιντ Μπλατ αναφέρθηκε στη δυσκολία της αναμέτρησης με την Αναντολού Εφές και φυσικά στον γκαρντ που ψάχνει για να προσθέσει στο ρόστερ.\nΟ Ολυμπιακός αντιμετωπίζει αύριο (13/12) την Αναντολού Εφές, ομάδα την οποία ο Ντέιβιντ Μπλατ σεβεται απεριόριστα.\nΟ τεχνικός της ομαδας του Πειραιά στις δηλώσεις του τόνισε την ποιότητα της τουρκικής ομάδας ενώ απάντησε και σε ερώτηση για τον περιφερειακό παίκτη που ψάχνει να προσθέσει στο ρόστερ.\nΓια το παιχνίδι: Αντιμετωπίζουμε μία πολύ καλή ομάδα κάτι που φαίνεται και από την μέχρι τώρα πορεία της. Διαθέυει ένα γεμάτο ρόστερ με πολλούς ποιοτικούς παίκτες και έναν εξαιρετικό προπονητή. Θα πρέπει να είμαστε αρκετά προσεκτικοί. Οι περισσότεροι παίκτες της έχουν την ευχέρεια να σκοράρουν οπότε εμείς θα πρέπει να παίξουμε καλή άμυνα και να αποδεχτούμε την πρόκληση. Η ομάδική άμυνα θα κρίνει πολλά στο παιχνίδι αφού θα πρέπει να τους περιορίσουμε.\nΓια τη βαθμολογική σημασία του αγώνα καθώς η Εφές είναι ήδη δύο νίκες... πάνω: θα πρέπει αφενός να είμαι ειλικρινής και αφετέρου να δώσω μία έξυπνη απάντηση. Θα πω τούτο λοιπόν. Κάθε νίκη είναι σημαντική γιατί σε ανεβάζει στη βαθμολογία.\nΓια τον γκαρντ που ψάχνει: Κοινή ερώτηση πλέον και κοινή απάντηση όμως. Ψάχνουμε την αγορά, έχουμε τα μάτια μας ανοικτά, αλλά ακόμη δεν έχουμε βρει κάποιον παίκτη.\nΓια τον κόσμο: Τον περιμένουμε να έρθει καινα μας βοηθήσει.Βέβαια θα πρέπει κι εμείς να παίξουμε καλά ώστε να τον βοηθήσουμε με τη σειρά μας για να μας δώσει ενέργεια.\nΓια την δήλωση του Αταμάν ότι ο Ολυμπιακός είναι φαβορί για την Euroleague: Αλήθεια το είπε αυτό; Εϊναι ένας έξυπνος άνθρωπος και μάγκας. Αν το είπε και το εννοεί τότε είναι χαρά μου.


Κοινό το γενετικό υπόβαθρο πέντε ψυχικών παθήσεων – medicalnews.gr\nΟ αυτισμός, η κατάθλιψη, η διπολική διαταραχή (πρώην μανιοκατάθλιψη), η σχιζοφρένεια και η διαταραχή ελλειμματικής προσοχής και υπερκινητικότητας (ΔΕΠΥ), παρά τις μεταξύ τους διαφορές, μπορεί να έχουν ορισμένους κοινούς γενετικούς παράγοντες κινδύνου, σύμφωνα με τη μεγαλύτερη έως σήμερα διεθνή επιστημονική έρευνα αναφορικά με το γενετικό υπόβαθρο των ψυχικών-νοητικών ασθενειών.\nΗ ανακάλυψη ότι, από γενετική άποψη, οι πέντε αυτές παθήσεις δεν έχουν τόσο ξεκάθαρα «σύνορα», δίνει ελπίδες για καλύτερη διάγνωση και φαρμακευτική θεραπεία.\nΟι ερευνητές της Κοινοπραξίας Ψυχιατρικής Γενωμικής από 19 χώρες, με επικεφαλής τον δρ. Τζόρνταν Σμόλερ του Γενικού Νοσοκομείου της Μασαχουσέτης, που έκαναν τη σχετική δημοσίευση στο ιατρικό περιοδικό «The Lancet», βρήκαν τέσσερις περιοχές του γενετικού κώδικα που μπορεί να παίζουν ρόλο και στις πέντε ασθένειες. Αυτοί οι γενετικοί παράγοντες είναι συχνότεροι στους ανθρώπους που έχουν κάποια από τις πέντε παθήσεις, από ό,τι είναι στους υγιείς.\nΕιδικά δύο γενετικοί παράγοντες αφορούν γονίδια που εμπλέκονται στη ρύθμιση του ασβεστίου στα εγκεφαλικά κύτταρα (το ασβέστιο παίζει ζωτικό ρόλο στην επικοινωνία μεταξύ των νευρώνων του εγκεφάλου). Από αυτά τα δύο γονίδια, το ένα είχε στο παρελθόν συσχετιστεί με την κατάθλιψη και τη διπολική διαταραχή και το άλλο με τη σχιζοφρένεια, αναφέρει δημοσίευμα του ΑΠΕ-ΜΠΕ.\nΣήμερα η επιστημονική κοινότητα τείνει να θεωρεί τις ψυχικές-νοητικές νόσους ως ένα πολύπλοκο μείγμα πολυάριθμων γενετικών και περιβαλλοντικών παραγόντων, που μπορεί να ξεκινούν ήδη από την μήτρα της εγκύου μητέρας και να περιλαμβάνουν διάφορες εμπειρίες της κατοπινής ζωής. «Μπορεί να υπάρχουν πολλοί δρόμοι για κάθε μία από αυτές τις ασθένειες», όπως είπε ο Σμόλερ.\nΕπόμενο Γιατί κάποιοι νιώθουν ευχαρίστηση τρώγοντας καυτερές πιπεριές\nΠροηγούμενο Ιός του κοινού κρυολογήματος «σκοτώνει» καρκινικούς όγκους


Η Τουρκία κρύβει μια αρχαία ποικιλία που θεωρείται ο «νονός» των πιπεράτων οίνων | Winetrails\nΗ Τουρκία κρύβει μια αρχαία ποικιλία που θεωρείται ο «νονός» των πιπεράτων οίνων\nΤο σταφύλι Παπασκαράσι λέγεται ότι είναι ο γονέας όλων των πιπεράτων κρασιών, που χρονολογείται πριν από το Shiraz και το Malbec. Τώρα ένας Τούρκος οινοποιός έχει στοιχηματίσει τα πάντα στην ποικιλία αυτή.\nΜπορεί να μην βρείτε το Papaskarasi σε κάθε λίστα κρασιών –ή σε οποιαδήποτε λίστα κρασιών στο Ηνωμένο Βασίλειο– αλλά σίγουρα θα ήταν στην κορυφή των παραγγελιών ποτών γύρω στον 5ο αιώνα, όταν εμφανίστηκε για πρώτη φορά η γραπτή τεκμηρίωση αυτής της ποικιλίας.\nΤο Παπασκαράσι μεταφράζεται ως το σταφύλι του Πάπα στα τουρκικά και τιμά τον εορτασμό του βυζαντινού παπισμού, εποχή που ο Πάπας κατοικούσε στην Κωνσταντινούπολη (AD537-752). Ο θρύλος λέει ότι το Παπασκάρασι ήταν τότε το αγαπημένο κρασί του κάθε Ποντίφικα.\nΣήμερα, υπάρχει μόνο ένας γνωστός παραγωγός στην Τουρκία που φτιάχνει κρασί από το Παπασκαράσι και ο ιδιοκτήτης του στοιχηματίζει πολλά στο να γίνει επιτυχία στις διεθνείς αγορές.\n«Το Papaskarasi είναι σαν ένα άρωμα μπαχαρικών», λέει ο Mustafa Camlica, ιδρυτής και ιδιοκτήτης των κρασιών Chamlija στην περιοχή Strandja της Τουρκίας, που βρίσκεται περίπου 40 χιλιόμετρα από τη Μαύρη Θάλασσα. «Κάθε κρασί που φέρει μπαχαρικά θα πρέπει, θεωρητικά, να συνδέεται μέσω του DNA του με το Παπασκαράσι».\nΤα φυσικά του χαρακτηριστικά βανίλιας, χωρίς καμία επίδραση στο δρύινο βαρέλι, κάνουν το Παπασκαράσι εξαιρετικό τόσο ως μονοποικιλιακό κρασί όσο και σε χαρμάνια. «Ακόμα κι αν δεν χρησιμοποιήσετε δρυς, θα έχετε αυτή τη γεύση βανίλιας», λέει ο Camlica στο drinkbusiness.\nΜε συνολικά 90 εκτάρια σήμερα αμπέλια, συμπεριλαμβανομένων των Chardonnay, Riesling, Cabernet Franc και Merlot, οι εξερευνήσεις του στο Papaskarasi αντιπροσωπεύουν τη «μεγαλύτερη επένδυση μέχρι τώρα» αναφέρει ο Mustafa Camlica. «Κανείς δεν το ξέρει εκτός Τουρκίας, επομένως δεν μπορούμε να χρεώσουμε 50 λίρες το μπουκάλι», λέει.\nΣύμφωνα με την Camlica, το Παπασκαράσι δίνει «σούπερ αρωματικά κρασιά, πολύ στρωμένα, με τεράστια οξύτητα», που λέει ότι ταιριάζει απόλυτα με τα πικάντικα φαγητά.\nΗ Chamlija σχεδιάζει να κυκλοφορήσει την πρώτη της έκφραση Παπασκαράσι «Marcel Biron» στην αγορά του Ηνωμένου Βασιλείου τον Απρίλιο, με τιμή £40. Πήρε το όνομά του από τον Biron, έναν Γάλλο αμπελουργό που βοήθησε στην αναζωογόνηση της τουρκικής οινοποιίας και του οποίου η ακούραστη εκστρατεία οδήγησε στην προσθήκη του Παπασκαράσι στον κατάλογο των «ευγενών οινοσταφυλιών» το 1948 από τον οργανισμό κρασιού του Παρισιού OIV (Διεθνής Οργανισμός Αμπέλου και Οίνου). Tο κρασί είναι γεμάτο από μαύρο κεράσι και μπαχαρικό με απίστευτα απαλές, βελούδινες τανίνες.\nΝα σημειωθεί ότι έχουν παραχθεί μόλις 1.250 μπουκάλια από αυτό το ακατέργαστο και αφιλτράριστο ξηρό κόκκινο κρασί, που αποτελεί το αποτέλεσμα ενός μακροπρόθεσμου οράματος.\nΌταν η Chamlija ξεκίνησε τη λειτουργία της για πρώτη φορά, η Camlica εστίασε στρατηγικά στην παραγωγή κρασιών από διεθνείς ποικιλίες προκειμένου να κερδίσει την αναγνώριση στην παγκόσμια σκηνή. «Αυτή η κατάσταση μας επιτρέπει πλέον να παράγουμε κρασιά από τοπικές ποικιλίες», λέει ο Camlica.\nΚατά τον ίδιο, «η πικάντικη σε βαλκανικές και ανατολικές ποικιλίες είναι σήμα κατατεθέν». Είναι όμως έτοιμοι οι καταναλωτές για αυτό; «Θα πρέπει να περιμένουμε και να δούμε πρώτα την αντίδραση της αγοράς, προτού πάρουμε απόφαση για το αν θα κλιμακώσουμε και θα αυξήσουμε την παραγωγή», σημειώνει.


Κεφάλαιο 13. Tronic. Bosch Tronic 2000T - Mini (τοποθέτηση πάνω ή κάτω από νεροχύτη) Σελ Bosch Tronic 1000T - Κάθετη τοποθέτηση Σελ. - PDF\nDownload "Κεφάλαιο 13. Tronic. Bosch Tronic 2000T - Mini (τοποθέτηση πάνω ή κάτω από νεροχύτη) Σελ Bosch Tronic 1000T - Κάθετη τοποθέτηση Σελ."\n1 Bosch Tronic 8000T Κεφάλαιο 13 Tronic Bosch Tronic 2000T - Mini (τοποθέτηση πάνω ή κάτω από νεροχύτη) Σελ. 259 Bosch Tronic 1000T - Κάθετη τοποθέτηση Σελ. 260 Bosch Tronic 1000T SLIM - Κάθετη τοποθέτηση Σελ. 261 Bosch Tronic 1000T - Οριζόντια τοποθέτηση Σελ. 262 Bosch Tronic 2000T - Κάθετη τοποθέτηση / SLIM Σελ Bosch Tronic 8000T Reversible - Δυνατότητα κάθετης ή Σελ. 265 οριζόντιας τοποθέτησης Bosch Tronic 6000T Reversible - Δυνατότητα κάθετης ή Σελ. 266 οριζόντιας τοποθέτησης Bosch Tronic 1500T - Κάθετη τοποθέτηση με σερπαντίνα Σελ. 267 Bosch Tronic 1000T - Κάθετη και επιδαπέδια τοποθέτηση 4kW Σελ. 268 Bosch Tronic 2000T - Κάθετη τοποθέτηση 4kW Σελ. 269 Bosch Tronic 3000T - Κάθετη και επιδαπέδια τοποθέτηση με σερπαντίνα 4kW Σελ. 270 ΤΙΜΟΚΑΤΑΛΟΓΟΣ\n3 Tronic Tronic 2000T - Mini Tronic 2000Τ - Mini Ηλεκτ. Θερμοσίφωνας κάθετος με συνδέσεις από πάνω (Τ) / κάτω (Β) ES W TOP ES W TOP ES W T ES W T Όγκος L Μέγιστη πίεση Bar Θερμοκρασία C > 70 > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 IPX4 Βάρος Kg 6,6 8,3 6,6 8,3 Ύψος mm Μήκος mm Πλάτος mm Δύο μεγέθη, 10 ή 15 λίτρα. Δύο τύποι για κάθετη τοποθέτηση με συνδέσεις από πάνω (T) και συνδέσεις από κάτω (B). Η ηλεκτρική αντίσταση χρησιμοποιείται για τη θέρμανση του στο δοχείο και διαχειρίζεται από τον θερμοστάτη ο οποίος αυτόματα διατηρεί την προκαθορισμένη θερμοκρασία. Στο πλαστικό πάνελ ελέγχου είναι τοποθετημένος θερμοδιακόπτης και ενδεικτική λυχνία. Αντιπαγοτική Προστασία. Λειτουργία για τους καλοκαιρινούς μήνες. Αντιμικροβιακή προστασία. ασφαλείας Κάθετη τοποθέτηση / Συνδέσεις από πάνω ES W 15 D XXS ,04 ES W 10 C XXS ,83 Κάθετη τοποθέτηση / Συνδέσεις από κάτω ES W 15 C XXS ,04 ES W 10 B XXS ,83 ΤΙΜΟΚΑΤΑΛΟΓΟΣ\n4 Tronic 1000Τ Κάθετο Tronic Tronic 1000Τ Κάθετη τοποθέτηση Ηλεκτ. Θερμοσίφωνας ES W ES ES ES ES Όγκος L Μέγιστη πίεση Bar Θερμοκρασία C > 70 > 70 > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 IPX4 IPX4 Βάρος Kg 17,7 21, ,5 Ύψος mm Μήκος mm Πλάτος mm Φωτεινή ένδειξη. Θερμομόνωση 18 mm, από υψηλής απόδοσης - πυκνότητας πολυουρεθάνη ±4mm. Ενσωματωμένος θερμοστάτης ασφαλείας για προστασία ενάντια στην υπερθέρμανση του στο δοχείο. Περιλαμβάνεται στη συσκευασία βαλβίδα Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Υδραυλικές συνδέσεις στο κάτω μέρος. Κάθετη τοποθέτηση / Συνδέσεις από κάτω ES W L - V 50 D Μ ,21 ES L - V 80 D Μ ,68 ES L - V 100 D L ,00 ES L - V 120 D L ,50 ES L - V 150 D XL , ΤΙΜΟΚΑΤΑΛΟΓΟΣ\n5 Tronic Tronic 1000Τ Κάθετο Slim Tronic 1000Τ Κάθετη τοποθέτηση Slim Ηλεκτ. Θερμοσίφωνας ES W ES W ES Όγκος L Μέγιστη πίεση Bar Θερμοκρασία C > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 Βάρος Kg 11,8 17,6 21,4 Ύψος mm Μήκος mm Πλάτος mm Φωτεινή ένδειξη. Θερμομόνωση 18 mm, από υψηλής απόδοσης - πυκνότητας πολυουρεθάνη ±4mm. Ενσωματωμένος θερμοστάτης ασφαλείας για προστασία ενάντια στην υπερθέρμανση του στο δοχείο. Περιλαμβάνεται στη συσκευασία βαλβίδα Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Υδραυλικές συνδέσεις στο κάτω μέρος. Κάθετη τοποθέτηση / Συνδέσεις από κάτω ES W L - SLIM 30 D S ,48 ES W L - SLIM 50 D M ,20 ES L - SLIM 80 D M ,68 ΤΙΜΟΚΑΤΑΛΟΓΟΣ\n6 Tronic 1000Τ Οριζόντιο Tronic Tronic 1000Τ Οριζόντια τοποθέτηση Ηλεκτ. Θερμοσίφωνας ES ES ES ES Όγκος L Μέγιστη πίεση Bar Θερμοκρασία C > 70 > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 IPX4 Βάρος Kg 21, ,5 Ύψος mm Μήκος mm Πλάτος mm Φωτεινή ένδειξη. Θερμομόνωση 18 mm, από υψηλής απόδοσης - πυκνότητας πολυουρεθάνη ±4mm. Ενσωματωμένος θερμοστάτης ασφαλείας για προστασία ενάντια στην υπερθέρμανση του στο δοχείο. Περιλαμβάνεται στη συσκευασία βαλβίδα Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Προστασία από υπερπίεση με τη χρήση βαλβίδας Οριζόντια τοποθέτηση ES B - L - H 80 D M ,68 ES B - L - H 100 E M ,00 ES B - L - H 120 D M ,50 ES B - L - H 150 D L , ΤΙΜΟΚΑΤΑΛΟΓΟΣ\n7 Tronic Tronic 2000Τ Kάθετο Tronic 2000Τ Κάθετη τοποθέτηση Ηλεκτ. Θερμοσίφωνας ES W ES BΟ ES ES ES Όγκος L Μέγιστη πίεση Bar Θερμοκρασία C > 70 > 70 > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 IPX4 IPX4 Βάρος Kg 17,7 21, ,5 Ύψος mm Μήκος mm Πλάτος mm Πέντε μεγέθη, 50, 80, 100, 120 ή 150 λίτρα. Θερμομόνωση 18 mm, από υψηλής απόδοσης - πυκνότητας πολυουρεθάνη ±4mm. Περιλαμβάνεται στη συσκευασία βαλβίδα Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Θερμοστάτης υψηλής ποιότητας για την ακριβή ρύθμιση της θερμοκρασίας του ζεστού. Λειτουργία Αντιπαγοτικής Προστασίας. Λειτουργία για τους καλοκαιρινούς μήνες. Λειτουργία Αντιμικροβιακής προστασίας. Μοντέρνος σχεδιασμός. Υδραυλικές συνδέσεις στο κάτω μέρος. Κάθετη τοποθέτηση ES W B - M - V 50 D M ,21 ES B - M - V 80 D M ,68 ES B - M - V 100 D L ,00 ES B - M - V 120 D L ,50 ES B - M - V 150 D XL ,19 ΤΙΜΟΚΑΤΑΛΟΓΟΣ\n8 Tronic 2000Τ Κάθετο Slim Tronic Tronic 2000Τ Κάθετη τοποθέτηση Slim Ηλεκτ. Θερμοσίφωνας ES W ES W ES Όγκος L Μέγιστη πίεση Bar Θερμοκρασία C > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 Βάρος Kg 17,7 21,4 24 Ύψος mm Μήκος mm Πλάτος mm Τρία μεγέθη, 30, 50 ή 80 λίτρα. Θερμομόνωση 18 mm, από υψηλής απόδοσης - πυκνότητας πολυουρεθάνη ±4mm. Περιλαμβάνεται στη συσκευασία βαλβίδα Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Θερμοστάτης υψηλής ποιότητας για την ακριβή ρύθμιση της θερμοκρασίας του ζεστού. Μοντέρνος σχεδιασμός. Αντιπαγοτική Προστασία. Λειτουργία για τους καλοκαιρινούς μήνες. Αντιμικροβιακή προστασία. Υδραυλικές συνδέσεις στο κάτω μέρος. Κάθετη τοποθέτηση ES W B - M - SLIM 30 D S ,48 ES W B - M - SLIM 50 D M ,2 ES B - M - SLIM 80 D M , ΤΙΜΟΚΑΤΑΛΟΓΟΣ\n9 Tronic Tronic 8000Τ Reversible Tronic 8000Τ Reversible - Δυνατότητα κάθετης ή οριζόντιας τοποθέτησης Ηλεκτ. Θερμοσίφωνας ES W ES W ES ES ES ES W Όγκος L Μέγιστη πίεση Bar Θερμοκρασία C > 70 > 70 > 70 > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 IPX4 IPX4 IPX4 Βάρος Kg 11,8 19,2 22,5 25,8 29,3 35 Ύψος mm Μήκος mm Πλάτος mm Έξι μεγέθη, 35, 50, 80, 100, 120 ή 150 λίτρα. Ψηφιακή ένδειξη θερμοκρασίας (LED). Θερμομόνωση 32 mm, από υψηλής απόδοσης - πυκνότητας πολυουρεθάνη (CFC Free). Θερμοστάτης υψηλής ποιότητας για την ακριβή ρύθμιση της θερμοκρασίας του ζεστού. Λειτουργία Αντιπαγοτικής Προστασίας. Λειτουργία για τους καλοκαιρινούς μήνες. Λειτουργία Αντιμικροβιακής προστασίας. Μοντέρνος σχεδιασμός. Ενσωματωμένη αντίσταση ξηρού τύπου, δηλαδή δεν έρχεται σε επαφή με το νερό. Δυνατότητα τοποθέτησης κάθετα και οριζόντια. Reversible: Δυνατότητα για Κάθετη & Οριζόντια τοποθέτηση ES W 35 C S ,96 ES W 50 C M ,4 ES C M ,81 ES C L ,23 ES C L ,66 ES W 150 C XL ,38 ΤΙΜΟΚΑΤΑΛΟΓΟΣ\n10 Tronic 6000Τ Reversible Tronic Tronic 6000Τ Reversible: Δυνατότητα κάθετης ή οριζόντιας τοποθέτησης Ηλεκτ. Θερμοσίφωνας ES W ES ES Όγκος L Μέγιστη πίεση Bar Θερμοκρασία C > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 Βάρος Kg 11,8 19,2 22,5 Ύψος mm Μήκος mm Πλάτος mm Τρία μεγέθη, 50, 80 ή 100 λίτρα. Θερμομόνωση 32 mm, από υψηλής απόδοσης - πυκνότητας πολυουρεθάνη (CFC Free). Ρύθμιση θερμοκρασίας χειροκίνητα με κομβίο. Ενσωματωμένη αντίσταση ξηρού τύπου δηλαδή δεν έρχεται σε επαφή με το νερό με αποτέλεσμα να πετυχαίνουμε μεγαλύτερη διάρκεια ζωής. Δυνατότητα τοποθέτησης κάθετα και οριζόντια. Λειτουργία Αντιπαγοτικής Προστασίας. Λειτουργία για τους καλοκαιρινούς μήνες. Λειτουργία Αντιμικροβιακής προστασίας. Reversible: Δυνατότητα για Κάθετη & Οριζόντια τοποθέτηση ES W 50 C M ,4 ES C M ,81 ES C L , ΤΙΜΟΚΑΤΑΛΟΓΟΣ\n11 Tronic Tronic 1500Τ Κάθετο με σερπαντίνα Tronic 1500Τ Κάθετη τοποθέτηση με σερπαντίνα Ηλεκτ. Θερμοσίφωνας ES 080 ES 100 ES 150 Όγκος L Μέγιστη πίεση Bar Θερμοκρασία C > 70 > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 IPX4 Βάρος Kg 24,3 28,3 38,0 Ύψος mm Μήκος mm Πλάτος mm Ηλεκτρικοί θερμοσίφωνες Tronic 1500T για τοποθέτηση κάθετη. Θερμομόνωση 18mm, από υψηλής απόδοσης - πυκνότητας πολυουρεθάνη (CFC Free). Τρία μεγέθη 80, 100, 150 λίτρα. Εξοικονόμηση ενέργειας χάρη στην αυξημένη πυκνότητα της μόνωσης. ασφαλείας με δυνατότητα σύνδεσης των σωληνώσεων δεξιά ή αριστερά. Ανόδιο μαγνησίου για αντιδιαβρωτική προστασία. Προστασία από υπερπίεση με την χρήση βαλβίδας Χωρίς ιδιαίτερες απαιτήσεις συντήρησης. Δοχείο με επισμαλτωμένη επένδυση. Κάθετη τοποθέτηση, σύνδεση από αριστερά ES DUO - L 80 C ES DUO - L 100 C ES DUO - L 150 D Κάθετη τοποθέτηση, σύνδεση από δεξιά ES DUO - R 80 C ES DUO - R 100 C ES DUO - R 150 D ΤΙΜΟΚΑΤΑΛΟΓΟΣ\n12 Tronic 1000Τ Κάθετο και επιδαπέδιο 4000W Tronic Tronic 1000Τ Κάθετη και επιδαπέδια τοποθέτηση 4000W Ηλεκτ. Θερμοσίφωνας ES W ES W Όγκος L Μέγιστη πίεση Bar 8 8 Θερμοκρασία C > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 Βάρος Kg 20 21,4 Ύψος mm Μήκος mm Πλάτος mm Δύο μεγέθη, 60 ή 80 λίτρα. Φωτεινή ένδειξη. Θερμομόνωση 18 mm, από υψηλής απόδοσης - πυκνότητας πολυουρεθάνη (CFC free). Ενσωματωμένος θερμοστάτης ασφαλείας για προστασία ενάντια στην υπερθέρμανση του στο δοχείο. Περιλαμβάνεται στη συσκευασία βαλβίδα Κάθετη τοποθέτηση / Συνδέσεις από κάτω ES W L1X-NTWVB 60 D Μ ,50 ES W L1X-NTWVB 80 D Μ ,68 Τοποθέτηση δαπέδου / Συνδέσεις από πάνω ES W L1X-NTFHT 60 D Μ ,50 ES W L1X-NTFHT 80 D Μ , ΤΙΜΟΚΑΤΑΛΟΓΟΣ\n13 Tronic Tronic 2000Τ Κάθετο 4000W Tronic 2000Τ Κάθετη τοποθέτηση 4000W Ηλεκτ. Θερμοσίφωνας ES W M1X-KTWVB ES W M1X-KTWVB Όγκος L Μέγιστη πίεση Bar 8 8 Θερμοκρασία C > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 Βάρος Kg 20 21,4 Ύψος mm Μήκος mm Πλάτος mm Δύο μεγέθη, 60 ή 80 λίτρα. Θερμομόνωση 18 mm, από υψηλής απόδοσης - πυκνότητας πολυουρεθάνη (CFC free). Περιλαμβάνεται στη συσκευασία βαλβίδα Φωτεινή ένδειξη. Η βαλβίδα ασφαλείας προστατεύει τον ηλεκτρικό θερμοσίφωνα να μείνει χωρίς νερό σε περίπτωση διακοπής. Θερμοστάτης υψηλής ποιότητας για την ακριβή ρύθμιση της θερμοκρασίας του ζεστού, χειροκίνητη με κομβίο. Μοντέρνος σχεδιασμός. Κάθετη τοποθέτηση ES W M1X-KTWVB 60 D Μ ,5 ES W M1X-KTWVB 80 D Μ ,68 ΤΙΜΟΚΑΤΑΛΟΓΟΣ\n14 Tronic 3000Τ κάθετο και επιδαπέδιο με σερπαντίνα Tronic Tronic 3000Τ Κάθετη και επιδαπέδια τοποθέτηση με σερπαντίνα 4000W Ηλεκτ. Θερμοσίφωνας ES W L1C-NTFHT ES W L1C-NTFHT Όγκος L Μέγιστη πίεση Bar 8 8 Θερμοκρασία C > 70 > 70 Ισχύς Αντίστασης W Τροφοδοσία V Βαθμός Προστασίας l IPX4 IPX4 Βάρος Kg 29,2 35,9 Ύψος mm Μήκος mm Πλάτος mm Δύο μεγέθη, 80 ή 100 λίτρα Ηλεκτρικοί θερμοσίφωνες Tronic 3000T για τοποθέτηση κάθετη / επιδαπέδια. Εξοικονόμηση ενέργειας χάρη στην αυξημένη πυκνότητα της μόνωσης. Θερμομόνωση 18mm, από υψηλής απόδοσης - πυκνότητας πολυουρεθάνη (CFC Free). Ανόδιο μαγνησίου για αντιδιαβρωτική προστασία. Προστασία από υπερπίεση με την χρήση βαλβίδας Χωρίς ιδιαίτερες απαιτήσεις συντήρησης. Δοχείο με επισμαλτωμένη επένδυση. Περιγραφή Κάθετη τοποθέτηση - Συνδέσεις υδραυλικές δεξιά Λίτρα (lt) ErP Class ES W L1C-NTWVR 80 C ES W L1C-NTWVR 100 C Περιγραφή Επιδαπέδια τοποθέτηση - Υδραυλικές συνδέσεις πάνω Λίτρα (lt) ErP Class ES W L1C-NTFHT 80 E ES W L1C-NTFHT 100 E ΤΙΜΟΚΑΤΑΛΟΓΟΣ


Οι εντολές Στουρνάρα, οι ευκαιρίες του Λονδίνου, η επέκταση της Terna Ενεργειακή και ο προβληματισμός για τις Εκθέσεις - The President\nΑρχική MR. PRESIDENT Οι εντολές Στουρνάρα, οι ευκαιρίες του Λονδίνου, η επέκταση της Terna Ενεργειακή...\nΜεγάλος προβληματισμός στο Ελληνικό Ίδρυμα Πολιτισμού από τις χθεσινές ανακοινώσεις του Πρωθυπουργού σχετικά με τις Εκθέσεις και την υποχρεωτική συμμετοχή μόνον όσων είναι εμβολιασμένοι. Και αυτό γιατί έχουν προγραμματίσει τη Διεθνή Έκθεση Βιβλίου στη Θεσσαλονίκη, όπου μεταξύ άλλων προέβλεπαν τη συμμετοχή εκδοτών και υπαλλήλων μόνον με ράπιντ τέστ, αλλά και εκδηλώσεις για παιδιά (τα οποία σε ποσοστό 95% είναι ανεμβολίαστα). Μετά από την παρέμβαση του Πρωθυπουργού, πλέον κάνουν δεύτερες σκέψεις για τη διοργάνωση της ΔΕΘΒ.\nO Γιάννης Στουρνάρας καθόταν στην κορυφή του τραπεζιού. Γύρω του υψηλόβαθμα στελέχη των συστημικών τραπεζών. Στο μενού έπεσαν οι κινήσεις που πρέπει να γίνουν, συντονισμένα από τις τράπεζες, προκειμένου η Ελλάδα να αναβαθμιστεί και να πιάσει την επενδυτική βαθμίδα. Άλλωστε, είχαν προηγηθεί αναβαθμίσεις και ο χρησμός της Moody’s. Όλοι συμφώνησαν πως θα παρουσιάζουν το ίδιο έργο στους επενδυτές. Δηλαδή πως η ελληνική οικονομία έχει αλλάξει σελίδα. Στόχος της δράσης, συντονισμένα και η κυβέρνηση συμμετέχει, είναι να προσελκυστούν επενδυτικά κεφάλαια στην ελληνική αγορά. Επομένως όπου επενδυτές ρωτάει θεσμικούς παίχτες για την ελληνική οικονομία και τις προοπτικές της, θα ακούει τα ίδια. Σωστή στρατηγική\nΤο Brexit κρύβει ευκαιρίες. Σε αυτές στόχευσε ο Κυριάκος Μητσοτάκης, συνοδευόμενος από τον σύμβουλό του Α.Πατέλη, τον πρέσβη Ελλάδας στο Ηνωμένο Βασίλειο και άλλους κατά τη διάρκεια της επίσκεψής του στην Αγγλία. Συναντήθηκε με επενδυτές, ξεδιπλώνοντας τις ευκαιρίες για επενδύσεις στην Ελλάδα. Real Estate, ενέργεια και ψηφιακή μετάβαση είχε το μενού των συναντήσεων. Μάλιστα, ο Mr.President έμαθε πως θα ανοίξουν γραφεία μεγάλες επενδυτικές εταιρείες στη χώρα μας. Η Ελλάδα αναβαθμίζεται. Είναι πλέον σαφές.\nΔεν είναι τυχαία η αναφορά του Σιάμιση των ΕΛΠΕ, πως η εταιρεία πρέπει να δραστηριοποιείται με μία εταιρεία στο ηλεκτρικό ρεύμα και στο φυσικό αέριο. Τα μεγέθη της Elpedison είναι πράγματι εντυπωσιακά. Η καθαρά παραγωγή των μονάδων της ξεπέρασε το 1 εκατ. Mwh καταγράφοντας αύξηση 25%. Ενώ οι πωλήσεις αυξήθηκαν 64% στα 770 εκατ.ευρώ. Η κερδοφορία αυξήθηκε 50% στα 64 εκατ.ευρώ…\nΗ Vodafone αρχίζει να τρέχει το project των υποθαλάσσιων οπτικών ινών. Έως τέλος του έτους αναμένεται η πόντιση υποθαλάσσιων καλωδίων οπτικών ινών στο Αιγαία, με τις απαραίτητες άδεις να τρέχονυν. Το έργο αφορά στην κατασκευή και πόντιση ενός υποθαλάσσιου καλωδίου 6,1 χιλιομέτρων που συνδέει την Αττική με Σύρο, Τήνο , Μύκονο, Πάρο , Νάξο και Σαντορίνη. Και βεβαίως η σύνδεση της Κέρκυρας με ηπειρωτική χώρα.\nΗ επέκταση της ΤΕΡΝΑ Ενεργειακή στην Πολωνία είναι η αρχή. Έπεται όπως μαθαίνουμε νέα ανακοίνωση έως τέλος του έτους για επιπλέον επέκταση σε νέες περιοχές του εξωτερικού. Στην Πολωνία προωθεί τέσσερα νέα έργα 90 MW , εν’ω ήδη λειτουργεί ήδη οκτώ αιολικά πάρκα συνολικής εγκατεστημένης ισχύος 102 MW, γεγονός που συνεπάγεται πως με την προσθήκη των τεσσάρων νέων έργων συνολικής ισχύος 90 MW, ο όμιλος σχεδόν θα διπλασιάσει την εγκαταστημένη ισχύ στην Πολωνία τα επόμενα χρόνια.\nΠροηγούμενο άρθροΑκρωτηριάζουν, πανηγυρίζοντας για τις επιτυχίες τους, την Ελλάδα. Γράφει ο Παναγιώτης Λαφαζάνης


Real.gr - Life - Μαρκλ και Σίμσον, δυο διαζευγμένες Αμερικανίδες, δυο διαφορετικοί κόσμοι\n5/5/2018 8:00:00 μμ | Life\nΗ είσοδος της Μέγκαν Μαρκλ στη βρετανική βασιλική οικογένεια ήταν η αντίστροφη εικόνα από την υποδοχή που επιφυλάχθηκε σε μια άλλη διαζευγμένη Αμερικανίδα, την Ουόλις Σίμσον, η παραμικρή αναφορά στην οποία προκαλεί ακόμη και σήμερα ανατριχίλα στα Ανάκτορα του Μπάκιγχαμ.\nΣαφής ένδειξη ότι οι καιροί και τα ήθη άλλαξαν τα τελευταία 80 χρόνια: ενώ η Ουόλις Σίμσον έκανε τη βρετανική μοναρχία να τρέμει, η Μέγκαν Μαρκλ θεωρείται ως φρέσκος άνεμος εκσυγχρονισμού του θεσμού.\nΤο 1936, λίγους μόλις μήνες αφότου στέφθηκε βασιλιάς, ο Εδουάρδος Η΄ αναγκάστηκε να παραιτηθεί για να παντρευτεί την Ουόλις, προκαλώντας έναν σεισμό που συντάραξε το Ηνωμένο Βασίλειο, παραμονές του Β΄ Παγκοσμίου Πολέμου.\nΟγδόντα και πλέον χρόνια μετά, ο πρίγκιπας Χάρι θα παντρευτεί την αγαπημένη του, στις 19 Μαΐου στο Παρεκκλήσι του Αγίου Γεωργίου, στο Κάστρο του Γουίνδσορ – στην ίδια εκκλησία όπου τελέστηκε η κηδεία της Ουόλις το 1986.\nΗ Δούκισσα του Γουίνδσορ είναι θαμμένη σε απόσταση περίπου δέκα λεπτών από εκεί, δίπλα στον σύζυγό της, τον βασιλιά που προτίμησε εκείνη αντί για το θρόνο του, στο βασιλικό κοιμητήριο της έπαυλης Φρόγκμορ. Και άλλη σύμπτωση; το βράδυ της 19ης Μαΐου στην έπαυλη αυτή θα δοθεί η δεξίωση προς τιμή των νεόνυμφων.\n"Ακούστε προσεκτικά τη χορωδία τη στιγμή που θα διασχίζουν την εκκλησία η Μέγκαν με τον Χάρι" προτρέπει ο Άντριου Μόρτον, ο βασιλικός βιογράφος και χρονικογράφος, προβλέποντας ότι όσοι το κάνουν θα ακούσουν τον βασιλιά Εδουάρδο "να στριφογυρίζει στον τάφο του". Γιατί, επειδή ήθελε να παντρευτεί μια διαζευγμένη Αμερικανίδα αναγκάστηκε να παραιτηθεί από τον θρόνο ενώ σήμερα μια άλλη διαζευγμένη Αμερικανίδα γίνεται δεκτή με ανοιχτές αγκάλες στην οικογένεια.\nΟι ομοιότητες όμως σταματούν εκεί. Ο Μόρτον, που έχει γράψει τη βιογραφία της πριγκίπισσας Νταϊάνας, της Ουόλις και, πρόσφατα, της Μέγκαν, επισημαίνει τις τεράστιες διαφορές της μιγάδας ηθοποιού από το Λος Άντζελες με την κοσμική ζωντοχήρα από τη Βαλτιμόρη.\n"Η οικογένεια της Ουόλις είχε σκλάβους ενώ στην οικογένεια της Μέγκαν ήταν σκλάβοι", είπε αναφερόμενος στους προγόνους των δύο γυναικών.\nΗ 36χρονη Μέγκαν Μαρκλ έχει επίσης μεγάλη εμπειρία στον φιλανθρωπικό τομέα, ιδίως στις υπηρεσίες των Ηνωμένων Εθνών. "Θα μπορούσε να είναι διπλωμάτις, πολιτικός, δικηγόρος. Είναι σίγουρα έτοιμη για τη βασιλική οικογένεια, το έχει αποδείξει", συνέχισε.\nΗ Ουόλις, από την άλλη, θεωρείτο πολιτικά, θρησκευτικά, κοινωνικά και ηθικά ακατάλληλη για βασίλισσα. Αν ο Εδουάρδος επέμενε να παραμείνει βασιλιάς με εκείνην στο πλευρό του, αψηφώντας τη γνώμη του πρωθυπουργού της εποχής Στάνλεϊ Μπάλντουιν, η κυβέρνηση θα αναγκαζόταν να παραιτηθεί και η χώρα θα οδηγείτο σε συνταγματική κρίση.\nΑλλά υποχώρησε και το ζεύγος παντρεύτηκε τελικά στη Γαλλία, κοντά στην Τουρ, το 1937. Πέρασαν τα χρόνια της εξορίας κυρίως στο Νεϊγί-σιρ-Σεν, κοντά στο Παρίσι, ζώντας σε μεγάλο βαθμό σε βάρος πλούσιων φίλων τους.\nΣυμμετείχαν σε κάποιες σπάνιες επίσημες εκδηλώσεις αλλά ο πάγος με τη βασιλική οικογένεια ουσιαστικά δεν έσπασε ποτέ.\nΕπειδή έβαλε το προσωπικό συμφέρον του πάνω από εκείνο της πατρίδας του ο Εδουάρδος άφησε μια εικόνα εγωισμού που ο αδελφός και διάδοχός του, ο Γεώργιος Στ΄, προσπάθησε να σβήσει υιοθετώντας άκρως αντίθετη στάση: πάνω απ' όλα το καθήκον. Τον ίδιο δρόμο ακολούθησε και η κόρη του, η Ελισάβετ Β΄ που, στα 92, της, θεωρεί βλασφημία την παραίτηση.\nΟι ιστορίες της Μέγκαν και της Ουόλις δείχνουν με σαφήνεια τις αλλαγές που έχουν συμβεί στη δυναστεία των Γουίνδσορ αλλά και στη βρετανική κοινωνία τις τελευταίες δεκαετίες: τέσσερις στους δέκα γάμους καταλήγουν σε διαζύγιο και τρία από τα τέσσερα παιδιά της Ελισάβετ χώρισαν επίσης.\nΟ πρίγκιπας Κάρολος, πατέρας του Χάρι και διάδοχος της Ελισάβετ, χώρισε και ξαναπαντρεύτηκε το 2005 με την Καμίλα Πάρκερ-Μπόουλς, μια διαζευγμένη γυναίκα.\nΌσο για τη βρετανική αριστοκρατία, αντιμετωπίζει πλέον με λιγότερο σνομπισμό τους γάμους με Αμερικανούς ή με κοινούς θνητούς.\nΗ αμερικανική υπηκοότητα της Ουόλις ήταν άλλος ένας λόγος για να πέσει σε δυσμένεια. Σήμερα όμως, όπως σχολιάζει ο Ρίτσαρντ Φιτζγουίλιαμς, δημοσιογράφος ειδικευμένος σε θέματα βασιλικών οίκων, ο γάμος του Χάρι με τη Μέγκαν θεωρείται ως "η ύψιστη εκδήλωση της ειδικής σχέσης μεταξύ του Ηνωμένου Βασιλείου και των Ηνωμένων Πολιτειών".


** ANCIENT ROMANCE, ΡΏΜΗ **\nΑυτό το γοητευτικό διαμέρισμα προσφέρει ανελκυστήρα, χρηματοκιβώτιο και αποθήκη για αποσκευές. Οι επισκέπτες θα εκτιμήσουν υπηρεσία μεταφοράς από/προς αεροδρόμιο, καθαριστήριο και βοήθεια σχετικά με ξεναγήσεις / εύρεση εισιτηρίων.\nΟι επισκέπτες θα εκτιμήσουν πρόσβαση σε Ρωμαϊκή Αγορά, που βρίσκεται σε απόσταση περίπου 30 λεπτών με τα πόδια. Παρεκκλήσι, μουσεία και παλάτι βρίσκονται κοντά στο διαμέρισμα. Οι επισκέπτες μπορούν να μοιραστούν να γευματίσουν σε Old Bridge Gelateria και Gelateria Pierrot, που βρίσκονται 50 μέτρα μακριά.\nΤο διαμέρισμα έχει 6 δωμάτια. Όλα τα δωμάτια έχουν μαρμάρινο δάπεδο και λευκή επίπλωση. Το μαρμάρινο μπάνιο προσφέρει ντους και μπιντέ μαζί με σεσουάρ, δωρεάν προϊόντα περιποίησης και μεγάλες πετσέτες μπάνιου.\nΥπάρχει εύκολη πρόσβαση σε σταθμό των πλοίων.\nAncient Romance, Ιταλία\nΞενοδοχείο επιπλωμένων διαμερισμάτων Live In Athens, Short Αθήνα\nΞενοδοχείο Design Metropol Πράγα\nΞενοδοχείο Tryp By Wyndham Dubai Ντουμπάι\nΞενοδοχείο επιπλωμένων διαμερισμάτων Al Faris 1 Ντουμπάι\nΞενοδοχείο Annex Βαρκελώνη\nHostel D Heart Hostel Μπανγκόκ\nΞενοδοχείο επιπλωμένων διαμερισμάτων Bb Garden Μπανγκόκ\nΞενοδοχείο The Milburn Νέα Υόρκη\nΞενοδοχείο επιπλωμένων διαμερισμάτων Mier Serviced Χονγκ Κονγκ\nHostel Kabayan Χονγκ Κονγκ\nΠανδοχείο Swiss Star Oerlikon Ζυρίχη\nΞενοδοχείο Narathiwas Μπανγκόκ\nΞενοδοχείο Bliss - Brooklyn Νέα Υόρκη\nΞενοδοχείο επιπλωμένων διαμερισμάτων Apart Susa Πράγα\nΞενοδοχείο K+k Picasso Βαρκελώνη


Δευ - Παρ ( 9.00 - 13.30 ), Τρ-Πέμ (17.30-20.00)\nΟ Διαβήτης κύησης είναι οι αυξημένες τιμές σακχάρου στο αίμα, με έναρξη ή πρώτη αναγνώριση στην εγκυμοσύνη. Εκδηλώνεται συνήθως μετά την 24η εβδομάδα, ενώ έγκυες με υψηλά σάκχαρα νωρίτερα στη διάρκεια της εγκυμοσύνης ενδέχεται να πάσχουν από προ-διαβήτη ή σακχαρώδη διαβήτη τύπου 2.\nΚατά την διάρκεια της εγκυμοσύνης εκκρίνονται από τον πλακούντα ορμόνες που προκαλούν αντίσταση στην ινσουλίνη (ορμόνη που παράγεται από το πάγκρεας με σκοπό να ρυθμίζει το σάκχαρό του οργανισμού). Το αποτέλεσμα είναι να αυξάνονται τα επίπεδα σακχάρου στο αίμα και το αυξημένο σάκχαρο να περνάει μέσω του πλακούντα στο έμβρυο.\nΟ διαβήτης κύησης είναι συχνή διαταραχή και επηρεάζει το 4-13% των κυήσεων (αναλόγως του πληθυσμού που εξετάζεται).\nΗ διάγνωση γίνεται μεταξύ 24ης και 28ης εβδομάδας. Είναι εργαστηριακή και πραγματοποιείται σε μικροβιολογικό εργαστήριο με την καμπύλη σακχάρου λαμβάνοντας 75 gr γλυκόζης. Η δοκιμασία πρέπει να γίνεται το πρωί νηστική μετά από 8ωρη-12ωρη νηστεία.\nΟι φυσιολογικές τιμές στην καμπύλη σακχάρου (με 75 γραμμάρια γλυκόζης) είναι:\nΣάκχαρο νηστείας: μικρότερο του 92 mg/dL\nΣάκχαρο σε 60 λεπτά: μικρότερο του 180 mg/dL\nΣάκχαρο σε 120 λεπτά: μικρότερο του 153 mg/dL\nΑν μία ή περισσότερες τιμές είναι ίσες ή μεγαλύτερες από τα ανωτέρω όρια, τότε έχουμε διάγνωση: Σακχαρώδης Διαβήτης Κύησης.\nΣε ειδικές περιπτώσεις μπορεί ο θεράπων ιατρός να ζητήσει την εξέταση και νωρίτερα από την 24η εβδομάδα κύησης (σε αυτή την περίπτωση γίνεται μέτρηση σακχάρου νηστείας πριν, και 60 λεπτά μετά από τη χορήγηση 50 gr γλυκόζης).\nΟ στόχος είναι η διατήρηση του σακχάρου αίματος στα φυσιολογικά για την κύηση επίπεδα. Αυτό επιτυγχάνεται με τους εξής τρόπους:\n1. Δίαιτα και άσκηση (όσο το επιτρέπει η εγκυμοσύνη)\nΗ κατανάλωση θερμίδων πρέπει να εξατομικεύεται ανάλογα με τις ανάγκες της κάθε εγκύου. Στόχος είναι μια σωστή διατροφή χωρίς υπερβολική στέρηση των υδατανθράκων και χωρίς υποσιτισμό του εμβρύου. Εφ’ όσον δεν υπάρχει αντένδειξη, συνιστάται ελαφρά άσκηση επί μισή ώρα καθημερινά, κυρίως μετά τα γεύματα.\n2. Αυτοέλεγχος σακχάρου. Απαραίτητος είναι ο έλεγχος του σακχάρου 4-6 φορές ημερησίως (το πρωί νήστις και 1 ώρα μετά τα τρία κύρια γεύματα). Αυτό επιτυγχάνεται με τη μέτρηση του σακχάρου από την ίδια την έγκυο με τη χρήση μετρητή γλυκόζης.\n3. Χορήγηση ινσουλίνης. Όταν δεν επιτυγχάνεται σωστή ρύθμιση του σακχάρου ή υπάρχουν υπερηχογραφικές ενδείξεις, τότε η έγκυος θα χρειαστεί θεραπεία με ινσουλίνη βραδείας, ενδιάμεσης ή ταχείας δράσης. Η ινσουλίνη είναι ασφαλής για το έμβρυο. Ο ειδικός ιατρός θα ενημερώσει αναλυτικά την έγκυο και θα επιμεληθεί της δοσολογίας και του τρόπου χορήγησης της ινσουλίνης.\nΔιαβήτης κύησης και τοκετός\nΣε έγκυες με καλή ρύθμιση του σακχάρου, ο σακχαρώδης διαβήτης κύησης δεν αποτελεί από μόνος του ένδειξη για καισαρική τομή. Όταν η ρύθμιση του σακχάρου είναι ικανοποιητική και εφόσον δεν υπάρχουν ισχυρές μαιευτικές ενδείξεις, προτείνεται ο φυσιολογικό τοκετός.\nΔιαβήτης στη λοχεία\nΜετά τον τοκετό γίνεται έλεγχος των τιμών σακχάρου. Δύο μήνες μετά, γίνεται εξέταση καμπύλης σακχάρου (με 75 gr γλυκόζης). Ο έλεγχος επαναλαμβάνεται ανά τακτικά χρονικά διαστήματα, καθώς οι γυναίκες αυτές έχουν πιθανότητα ανάπτυξης διαβήτη. Δεδομένου δε του αυξημένου κινδύνου για καρδιαγγειακή νόσο και μεταβολικό σύνδρομο, είναι απαραίτητη η προσοχή στον μετέπειτα τρόπο ζωής γενικότερα.\nΤι μπορεί να προκαλέσει ο αδιάγνωστος ή αθεράπευτος σακχαρώδης διαβήτης στο έμβρυο;\n– Αυξημένο βάρος γέννησης του νεογνού (μακροσωμία)\n– Εμβρυική οργανομεγαλία\n– Πολυυδράμνιο (αυξημένο αμνιακό υγρό)\n– Σύνδρομο αναπνευστικής δυσχέρειας\n– Υπογλυκαιμία μετά τον τοκετό\n– Αυξημένο κίνδυνο νεογνικού θανάτου\nΤονίζουμε ότι τα υψηλά σάκχαρα επιφέρουν επιπλοκές και όχι η χρήση της ινσουλίνης\nΜε ποιές παθήσεις ασχολείται ο ενδοκρινολόγος?\nΔεληγιάννη 23 Αμαλιάδα 27200 Άνωθεν ΚΤΕΛ\nΚινητό: 6937298739 Σταθ: 2622022075\nΔευτέρα - Παρασκευή 09.00 πμ - 13.30 μμ Τρίτη, Τετάρτη, Πεμπτη 17.30 - 20.00 απόγευμα με ραντεβού\nCopyright 2020. All Rights Reserved by Webmein - Κατασκευή ιστοσελίδων


Ο διεθνούς φήμης εικαστικός Κωστής Γεωργίου επιστρέφει στη Θεσσαλονίκη\nΟ ΔΙΕΘΝΟΥΣ ΦΗΜΗΣ ΕΙΚΑΣΤΙΚΟΣ ΚΩΣΤΗΣ ΓΕΩΡΓΙΟΥ ΕΠΙΣΤΡΕΦΕΙ ΣΤΗ ΘΕΣΣΑΛΟΝΙΚΗ από Αλεξία Καλαϊτζή article https://www.voria.gr/index.php/article/o-diethnous-fimis-ikastikos-kostis-georgiou-epistrefi-sti-thessaloniki Ο βραβευμένος καλλιτέχνης θα συμμετάσχει με νέα και παλαιά του έργα στην έκθεση Art Thessaloniki, που διεξάγεται από τις 23 έως τις 26 Νοεμβρίου. 20.11.2017 21:31\n20/11/2017, 21:31 |\nΟ βραβευμένος καλλιτέχνης θα συμμετάσχει με νέα και παλαιά του έργα στην έκθεση Art Thessaloniki, που διεξάγεται από τις 23 έως τις 26 Νοεμβρίου.\nΣτη γενέτειρα του, τη Θεσσαλονίκη, επιστρέφει ο διεθνούς φήμης εικαστικός Κωστής Γεωργίου συμμετέχοντας με παλιά και νέα του έργα στην έκθεση Art Thessaloniki, που διεξάγεται από τις 23 έως τις 26 Νοεμβρίου.\nΣτην γκαλερί ΑΓΚΑΘΙ ΚΑΡΤΑΛΟΣ, όπου θα πραγματοποιηθεί η ατομική του έκθεση, ο κ. Γεωργίου θα παρουσιάσει περίπου 15 έργα μνημειακών διαστάσεων ζωγραφικής και γλυπτικής. Κάποια εξ' αυτών αποτελούν καινούριες δημιουργίες του βραβευμένου εικαστικού και είναι γλυπτά που φτάνουν μέχρι και τα τρία μέτρα. Τα υπόλοιπα ανήκουν στην έκθεση «Εγκώμιον», η οποία έχει ταξιδέψει από την Κίνα, τις ΗΠΑ και τον Καναδά μέχρι το Βέλγιο, τη Γαλλία και την Αγλλία.\nΜιλώντας στη Voria.gr, ο Κωστής Γεωργίου δήλωσε ευτυχής για την επιστροφή στην πόλη όπου γεννήθηκε και παρέμεινε μέχρι τα 22 του χρόνια. «Το αίμα νερό δεν γίνεται. Τη Θεσσαλονίκη την αγαπώ. Οι εμπειρίες μου σε αυτή με έχουν σημαδέψει» σημειώνει ο ίδιος.\nΟ τίτλος της τελευταίας έκθεσης του «Εγκώμιον», αποτελεί, όπως αναφέρει ο ίδιος, έναν όρο με ευρύτερη σημασία τον οποίο χρησιμοποίησε προκειμένου να περιγράψει ό,τι αγαπάει και ό,τι κάνει. «Το εγκώμιο είναι κάτι που δίνει υπόσταση σε αυτό που ήδη υπάρχει μέσα μας» δηλώνει ο κ. Γεωργίου.\nΟ ίδιος αναφέρει πως κάθε καλλιτέχνης είναι ένας συλλέκτης ιδεών, εικόνων, γνώσεων και βιωμάτων. Μάλιστα επισημαίνει πως η ικανότητα του καλλιτέχνη να μεταφέρει στον θεατή την ένταση που υπάρχει μέσα του μέσω του έργου του, καθορίζει την αξία και τη διαχρονικότητα του.\nΟ Κωστής Γεωργίου έκανε τα πρώτα του βήματα στον κόσμο της τέχνης μόλις στα 13 του χρόνια. Μεγάλος του δάσκαλος, ο οποίος όπως λέει του έμαθε όχι μόνο να ζωγραφίζει αλλά και να συμπεριφέρεται και να φιλοσοφεί είναι ο Θεσσαλονικιός ζωγράφος Πάνος Κουσουτζίδης. Την πρώτη του έκθεση την έκανε στα 17 του χρόνια στο Γκαίτε. Έπειτα αποφάσισε να σπουδάσει στη Σχολή Καλών Τεχνών της Αθήνας αλλά και στο Royal College of Fine Arts του Λονδίνου.\nΈχει πραγματοποιήσει περισσότερες από 90 ατομικές εκθέσεις σε πολύ σημαντικές γκαλερί και μουσεία σε όλο τον κόσμο (Μουσείο Abbeye de Neumunster-Λουξεμβούργο, 1η Μπιενάλε Θεσσαλονίκης, Kouros Gallery-Νέα Υόρκη, Νiederhauser Gallery-Λωζάνη, Alla Rogers Gallery - Oυάσινγκτον, Barbara Von Stechow Gallery-Φρανκφούρτη, Τokyo Art Expo 92 κλπ.), ενώ έχει συμμετάσχει σε περισσότερες από 300 ομαδικές εκθέσεις (Μουσείο Γουλανδρή-Άνδρος, Hyogo Museum of Modern Art-Ιαπωνία, Art Texas 2001, Absolute Americana Museum-Φλώριντα κλπ.). Γλυπτά του έχουν τοποθετηθεί σε δημόσιους χώρους στην Ελλάδα και το εξωτερικό ενώ έργα του βρίσκονται σε μεγάλα μουσεία, ιδρύματα και τράπεζες στην Ελλάδα και το εξωτερικό ενώ άλλα έχουν δημοπρατηθεί στα Bonhams και τα Sotheby’s του Λονδίνου.\nΠαρότι ταξιδεύει πολύ συχνά, συνεχίζει να ζει και να εργάζεται στην Ελλάδα και συγκεκριμένα στην Αθήνα.\n«Η επιλογή μου να παραμείνω στην Ελλάδα είναι 100% συνειδητή. Έχω συναδέρφους στο εξωτερικό. Εγώ όμως θέλω να παραμείνω εδώ. Είναι ο χώρος μου, η χώρα μου, η πατρίδα μου, δεν την αλλάζω» σημειώνει τέλος.


Η ΝΔ Ξυλοκάστρου δυναμικά κοντά στον Νίκα...! - Streetlife\nΑρχική Κορινθια Η ΝΔ Ξυλοκάστρου δυναμικά κοντά στον Νίκα…!\nΗ ΝΔ Ξυλοκάστρου δυναμικά κοντά στον Νίκα…!\nΗ χθεσινή συγκέντρωση του υποψήφιου περιφερειάρχη Παναγιώτη Νίκα, στο Ξυλόκαστρο κατέδειξε το απολύτως αναμενόμενο. Η ΝΔ της Κορινθίας σιγά-σιγά, ακολουθεί την κομματική γραμμή και παίρνει θέση μάχης.\nΧθες στο Ξυλόκαστρο έδωσαν παρών όλα τα τοπικά στελέχη με αποτέλεσμα να γεμίσει ο χώρος και να μείνει και κόσμος έξω απο αυτόν. Σημασία έχει βέβαια και το κλίμα που δημιουργήθηκε και ήταν πολύ καλό για τον Παναγιώτη Νίκα και αρκετά αγωνιστικό.\nΟ υποψήφιος περιφερειάρχης δήλωσε μετά την συνάντηση:\n⏹ Από τη συνάντηση μου με τους δημότες του Ξυλοκάστρου-Ευρωστίνης.\nΤο σημερινό αίτημα των δημοτών ήταν ξεκάθαρο .”Η Κορινθία και η Πελοπόννησος πρέπει επιτέλους να αλλάξει σελίδα” .\nΜε μεγάλη μου χαρά επίσης, υποδέχτηκα σήμερα στο συνδυασμό μας «Πρωτοβουλία για την Πελοπόννησο», τον Panagiotis Plassaras (Παναγιώτης Πλασσαράς) . Έναν νέο άνθρωπο, επιστήμονα και επιχειρηματία, ο οποίος παίρνοντας το λόγο, τόνισε την αλλαγή που πρέπει να έρθει στην Κορινθία, καθώς και το ότι οι νέοι άνθρωποι πρέπει επιτέλους να βγουν μπροστά και να τα αλλάξουν όλα .\nΠροηγούμενο άρθροΘα πολεμούσατε για την πατρίδα σας; Τι απαντούν οι Έλληνες\nΕπόμενο άρθροΕίναι θέμα παιδείας – η νέα εποχή\nEκδήλωση μνήμης και τιμής για τους εκτελεσμένους αγωνιστές στο Μνημείο Νέγρη την Κυριακή 19 Ιουλίου\nΜεταστέγαση του ΚΕΠ Τενέας στο Δημοτικό Κατάστημα Χιλιομοδίου.\nΑσφάλεια Κορίνθου | Έκρυβαν 35 κιλά χασίς μέσα σε φέρετρο!


blablanews: Ολόκληρη η συνέντευξη του Ιβάν Σαββίδη\nΟλόκληρη η συνέντευξη του Ιβάν Σαββίδη\nΔεν πρέπει κάποιοι να με κοιτάνε απλά ως Ιβάν Σαββίδη. Θα πρέπει να με αντιμετωπίζουν εκτός των άλλων κι ως έναν ξένο επενδυτή\nΠροσωπικά, ως επιχειρηματίας αλλά κι ως άνθρωπος, μέσα στο DNA μου είμαι Έλληνας στην πιο καθαρή μορφή\nΙβάν Σαββίδης: Προσωπικά, ως επιχειρηματίας αλλά κι ως άνθρωπος, μέσα στο DNA μου είμαι Έλληνας στην πιο καθαρή μορφή. Είμαι τελείως διαφορετικός Έλληνας από την εικόνα που εδώ έχουν για τους Έλληνες. Όλοι μας σε αυτήν τη γωνιά του πλανήτη είμαστε συναισθηματικοί, αλλά οι Έλληνες της διασποράς, οι Έλληνες του εξωτερικού είναι πιο συναισθηματικοί. Και ιδιαίτερα είναι συναισθηματικοί με τη μητέρα πατρίδα.\nΔεν θέλω να πάω την κουβέντα σε αυτήν την κατεύθυνση καθώς άλλα πράγματα έχετε έλθει για να πούμε, όμως πρέπει να πω ότι λυπάμαι πολύ για το γεγονός πως η ιστορία της χώρας σε ό,τι αφορά το μορφωτικό χαρακτήρα της περιγράφει με πολύ μικρό τρόπο τον συναισθηματικό τρόπο πίστης και αφοσίωσης των Ελλήνων από το εξωτερικό.\nΚι αν τραβήξουμε μια παράλληλη γραμμή μεταξύ του Ιωάννη Θεολόγου με τα δικά μου λόγια, αυτός έλεγε πως «δεν υπάρχει άλλη πιο μεγάλη χαρά, από το να ακούμε ότι τα παιδιά και τα αδέλφια μας ζουν μέσα στην πίστη». Αυτό που εγώ λέω είναι πως για εμάς τους Έλληνες της διασποράς – κι εδώ δεν ξεχωρίζω τους Πόντιους και τους μη Πόντιους - δεν υπάρχει μεγαλύτερη χαρά από το να αντιλαμβανόμαστε και να συνειδητοποιούμε τη δική μας χρησιμότητα για την ιστορική μας πατρίδα. Κι αυτό είναι ένα μέρος του δικού μας DNA.\nΙβάν Σαββίδης: Σωστά. Ας επιστρέψουμε στη Βουλή. Άκουσα τη συζήτηση με ιδιαίτερη προσοχή γιατί με ενδιέφερε όπως ήταν φυσικό πάρα πολύ και μερικές ομιλίες μάλιστα τις άκουσα και δύο φορές. Κάποια λόγια οφείλω να πω ότι δεν τα κατάλαβα και ρώτησα το μεταφραστή μου για να μην αδικήσω κανένα. Θα πρέπει να σημειώσω πως\nΓια εμένα επρόκειτο λοιπόν για νίκη του Τσίπρα γιατί αυτός κάλεσε τη Βουλή να μιλήσουν επί της ουσίας για να συζητήσουν το συγκεκριμένο πρόβλημα\nΓια εμένα επρόκειτο λοιπόν για νίκη του Τσίπρα γιατί αυτός κάλεσε τη Βουλή να μιλήσουν επί της ουσίας για να συζητήσουν το συγκεκριμένο πρόβλημα. Για το αν θα πρέπει να βοηθιούνται οι επενδύσεις ή αν θα πρέπει να εμποδίζονται. Και δεν έχει σημασία αν το συγκεκριμένο ζήτημα άγγιξε τον Σαββίδη. Σαν εμένα υπάρχουν χιλιάδες επενδυτές. Όμως κάποιους τους συμφέρει να βάζουν απέναντι, σε ένα μέτωπο τον Σαββίδη. Στην Ελλάδα δημιουργήθηκε μια παράξενη κατάσταση. Σκέφτονται δηλαδή κάποιους τρόπους - αλγόριθμους, να πουλάνε χρέη και ζημιές και παράλληλα να πουλάνε ψέματα. Κάποιοι θεώρησαν ότι αυτό είναι το πραγματικό κεφάλαιο της χώρας. Αυτό όμως είναι το κυρίαρχο ψέμα. Μιλώντας για τις επενδύσεις πρέπει να μιλάμε με τη γλώσσα της οικονομίας. Εγώ είμαι έτοιμος να μιλήσω έτσι. Με ρεαλισμό. Αν κάποια από τα κόμματα της χώρας θεωρούν τις ενέργειες του πρωθυπουργού εσφαλμένες, ας καθίσουν σε ένα στρογγυλό τραπέζι, σε μια ανοικτή εκπομπή και στο πιο υψηλό επίπεδο, να συζητήσουμε παρέα τον τομέα και το μέλλον των επενδύσεων. Τότε θα γίνει κατανοητό για ποιο λόγο υπάρχει ένας Σαββίδης ως επενδυτής στη βόρεια αλλά και ολόκληρη Ελλάδα. Έχει άραγε ποτέ αναρωτηθεί το πολιτικό σύστημα γιατί στη χώρα μας δεν θέλει κανένας να έλθει και να τοποθετήσει τα λεφτά του; Να σας το πώς εγώ. Στην Ελλάδα λείπουν όλα εκείνα τα εργαλεία που υπάρχουν σε κάθε πολιτισμένη χώρα του πλανήτη και λειτουργούν ως ασπίδα προστασίας του επενδυτή.\nΕδώ πολύ απλά, δεν υπάρχει προστασία των συμφερόντων των επενδυτών\nΙβάν Σαββίδης: Ξανατονίζω. Αυτός ο νόμος δεν αφορά τη ΣΕΚΑΠ, ούτε την περιοχή της Ξάνθης αποκλειστικά. Αυτός ο νόμος αφορά μεταξύ πολλών άλλων και τη ΣΕΚΑΠ. Δεν έγινε για εμάς. Ολόκληρη η οικονομία της χώρας στο παρελθόν ήταν μια ψευδοοικονομία. Και η ΣΕΚΑΠ δεν ήταν εξαίρεση. Η ΣΕΚΑΠ διοικούνταν αναλόγως με το ποιος ήταν στην κυβέρνηση. Αν ήταν το ΠΑΣΟΚ στην κυβέρνηση, τότε τη ΣΕΚΑΠ διοικούσαν άνθρωποι του ΠΑΣΟΚ. Αν ήταν η ΝΔ τη διοικούσαν οι άνθρωποι της ΝΔ. Και άλλες παρόμοιες με την ΣΕΚΑΠ εταιρείες πολύ συχνά μετατρέπονταν σε «πλυντήρια» κι εξελίσσονταν σε οχήματα για να αποκτούν ψήφους διαμέσω αυτών τα πολιτικά κόμματα. Εάν εγώ θα ήμουν Εισαγγελέας του Αρείου Πάγου θα ρωτούσα τον κ. Μητσοτάκη «για ποιο λόγο το κόμμα σας όταν ήταν κυβέρνηση συνέχιζε και χρηματοδοτούσε τη ΣΕΚΑΠ κατά της οποίας υπήρχε δίωξη για λαθρεμπόριο»; Μην ξεχνάτε πως η κυβέρνηση ήταν που διαμέσω κρατικής τράπεζας συνέχιζε να τη χρηματοδοτεί παρά την συγκεκριμένη υπόθεση. Τι περίμενα λοιπόν εγώ την περασμένη εβδομάδα στη συζήτηση που έγινε στη Βουλή; Κατ’ αρχήν ότι θα έλθει ο κ. Σαμαράς στη Βουλή. Κατά τη δική μου άποψη έπρεπε να έλθει και να σηκωθεί να μιλήσει. Να πει στον κ. Τσίπρα «εγώ σε στηρίζω επειδή εσύ διορθώνεις εκείνα τα λάθη τα οποία έκανε το κόμμα μου». Ο κ. Σαμαράς έπρεπε να πει την αλήθεια. Στην απόκτηση της ΣΕΚΑΠ δεν υπήρχε καμία επιχειρηματική ιδέα. Καμία! Η πρώτη κουβέντα με τον πρωθυπουργό Σαμαρά για την εξαγορά της ΣΕΚΑΠ ολοκληρώθηκε με τη δική μου κατηγορηματική άρνηση να αγοράσω τη συγκεκριμένη εταιρεία. Απάντησα μάλιστα πως «ακόμα κι αν μου πληρώσετε λεφτά, δεν θέλω να την αγοράσω επειδή η ΣΕΚΑΠ δεν έχει προοπτική, δεν έχει ιδέα, δεν έχει τίποτα…». Θέλω να γνωρίζετε πως τη ΣΕΚΑΠ εγώ τη γνώριζα 20 χρόνια πριν. Ο πρόεδρος της τότε ήταν ο κ. Σεϊτανίδης αν θυμάμαι καλά. Κανονικά θα έπρεπε να τον λένε ΣΑΪΤΑΝίδη (σ.σ. Σαϊτάν στα τούρκικα σημαίνει διάβολος). Εγώ γνώριζα πως η εταιρεία αυτή είχε πολύ δύσκολη ιστορία. Και το δεύτερο είναι πως η ευρωπαϊκή αγορά προϊόντων τσιγάρου είναι ρυθμισμένη με πάρα πολύ αυστηρό τρόπο και έχει πολύ υψηλό επίπεδο ανταγωνισμού. Άρα με τη ΣΕΚΑΠ δεν μπορείς να βρεις εύκολα χώρο εκεί. Ως επιχειρηματίας λοιπόν εγώ έλεγα πως η εταιρεία δεν με ενδιαφέρει ακόμα κι αν με πλήρωναν να την πάρω. Όχι που τελικά έδωσα και χρήματα από πάνω. Είναι αλήθεια πως\nΟ Αντώνης Σαμαράς μπόρεσε εισπράττοντας πολύ καλά λεφτά για το Ελληνικό Δημόσιο να μου πουλήσει τον …πονοκέφαλο του\nο Αντώνης Σαμαράς μπόρεσε εισπράττοντας πολύ καλά λεφτά για το Ελληνικό Δημόσιο να μου πουλήσει τον …πονοκέφαλο του. Γιατί η ΣΕΚΑΠ ήταν ο πονοκέφαλος του κι εξελίχθηκε σε δικό μου.\nΔεν έχουν ανδρισμό στη ΝΔ και προσβάλλουν κάποιοι με τη συμπεριφορά τους τον εαυτό τους\nΚερδίσαμε τον διαγωνισμό για το λιμάνι της Θεσσαλονίκης, όμως δεν έχουμε υπογράψει κάτι. Ελπίζω να μην έχουμε κανένα φαινόμενο όπως με τις τηλεοπτικές άδειες. Ας τελειώσουμε πρώτα και μετά θα δούμε\nΙβάν Σαββίδης: Το 2006 άρχισα να ενδιαφέρομαι για τον ΠΑΟΚ. Τότε αισθάνθηκα πως έχω δυνατότητα οικονομικά να αποκτήσω την ομάδα. Τίποτε άλλο δεν με ενδιέφερε ιδιαίτερα στη χώρα. Όταν κατόπιν μου επέβαλλαν τη ΣΕΚΑΠ τότε κατάλαβα πως πρέπει να αγοράσω κάτι ακόμα. Τότε είπα στον τέως πρωθυπουργό πως είμαι έτοιμος να αγοράσω τα ελληνικά αεροδρόμια ακόμα κι να πληρώσω 100 εκατ. ευρώ παραπάνω από την πιο υψηλή προσφορά. Ο κ. Σαμαράς παραδέχθηκε πως δεν μπορεί να γνωρίζει τις προσφορές (σ.σ. η διαδικασία ήταν κλειστή). Εγώ δεν ήθελα καμία βοήθεια. Ήθελα να συμμετέχω με ίσους όρους και να κερδίσω. Με ρωτάει τότε «μα πραγματικά θέλεις να αγοράσεις τα αεροδρόμια»; Και του απαντώ «φυσικά». Και ρωτώ «μπορώ σαν ρωσική επιχείρηση να καταθέσω πρόταση»; Με διαβεβαιώνει τότε πως δεν υπάρχει κανένα πρόβλημα. Καταθέτω λοιπόν την αίτηση συμμετοχής σαν ρωσική επιχείρηση για να μην υπάρχουν άλλα προβλήματα και για να μην σκαρφίζομαι συμμετοχή μέσω κυπριακών σχημάτων. Ποια ήταν η τύχη αυτής της υπόθεσης; Στη β΄ φάση του διαγωνισμού με διαγράψανε. Ρώτησα τι συμβαίνει και γιατί με έκοψαν και μου είπαν πως ειδικός εκπρόσωπος του ΝΑΤΟ(αν χρησιμοποιώ σωστά τον όρο) «δεν συνιστά οι ρωσικές επιχειρήσεις να έχουν σχέση με τα αεροδρόμια». Εγώ το άκουσα αυτό και δεν είπα πουθενά ούτε μισή κουβέντα. Δέχθηκα αυτό σαν εθνικό πλήγμα, με στεναχώρια, όμως η πραγματικότητα της ζωής είναι πραγματικότητα. Μετά άρχισα να δίνω σημασία σε άλλα ενδιαφέροντα θέματα και ήταν λογικό να συμμετάσχω στον διαγωνισμό για το λιμάνι της Θεσσαλονίκης και είπα στον Αλέξη Τσίπρα «Αλέξη θα δεις ότι το λιμάνι της Θεσσαλονίκης θα πουληθεί είτε σε εμένα είτε σε κάποιον άλλο σε πολύ υψηλό τίμημα. Δεν θέλω τίποτα. Θέλω μόνο να έχω την αλήθεια για το τι πραγματικά συμβαίνει στον ΟΛΘ. Ας μου δώσουν οι auditors την αλήθεια για το ποιοι κίνδυνοι υπάρχουν εκεί». Όταν μάθαμε πως στον διαγωνισμό θα υπάρχουν αιτήσεις κι ενδιαφέρον από την Ιαπωνία, τις Φιλιππίνες και το Ντουμπάι καθώς κι ένα Γερμανο-γαλλικό κονσόρτσιουμ δεν σας κρύβω ότι μιλήσαμε σχεδόν με όλους. Οι Ιάπωνες μας είπαν ότι δεν ενδιαφέρονται για συνεργασία, με το Ντουμπάι δεν βρήκαμε κοινό τόπο και καλή επαφή επικοινωνίας, με τους Γαλλο-γερμανούς όμως κάναμε συμφωνία να είμαστε ο τρίτος συμμετέχων. Ανεξαρτήτως του τι ποσοστό θα έχουμε, θα τελειώσει το θέμα αυτό και θεωρώ πως αν δώσει ο Θεός και πάνε όλα καλά και ολοκληρωθεί το θέμα - μην ξεχνάτε πως είχα πάρει και τηλεοπτική άδεια προ καιρού- θα είμαι μέρος της κοινοπραξίας και πιστεύω πως μέσα από αυτή τη διαδικασία θα προστατεύσω τα συμφέροντα και της πόλης μου και της χώρας μου. Για να τελειώσουμε το θέμα της ΣΕΚΑΠ ξεκαθαρίζω πως αυτή η τροπολογία λιγότερο από όλους – κι έχετε κάθε δικαίωμα αν θέλετε να μη με πιστεύετε αλλά η ζωή θα το αποδείξει – ενδιαφερόταν η εταιρεία μου. Για αυτή την τροπολογία ενδιαφέρονται όλοι οι επιχειρηματίες που έχουν στο μυαλό τους την επιθυμία να επενδύσουν στην Ελλάδα. Δεν είναι δυνατό στελέχη της εταιρείας στα χρόνια του Δημοσίου να αθωθώθηκαν για πράξεις λαθρεμπορίας και η ΣΕΚΑΠ λες και διοικήθυηκε ποτέ από κανέναν να είναι σε εκκρεμότητα ως προς τα πρόστιμα.\nΟ δεύτερος παγκόσμιος πόλεμος κράτησε λιγότερο από όσο κρατούν τα δικαστήρια στην Ελλάδα\nΚαι οι Ρώσοι μου απαντούσαν: «μα Ιβάν εκεί υπάρχουν τέτοιες ιστορίες που θα αναγκαστούμε να καθόμαστε 20 χρόνια για να τις ξεμπερδεύουμε»\nΓνώριζα τον κ. Σημίτη. Δεν λέω ότι ήμασταν φίλοι. Έχω υπέροχη και φιλική σχέση με τον κ. Καραμανλή\nΚάποιοι προβλέπουν ότι ο Κυριάκος Μητσοτάκης θα είναι ο μελλοντικός πρωθυπουργός της Ελλάδος, παρόλο που δεν θα γίνει ποτέ του\nΟι πρωθυπουργοί πρέπει να συμπεριφέρονται, προστατεύοντας τον οποιονδήποτε επενδυτή, όπως ο κ. Τσίπρας με τη ΣΕΚΑΠ…\nΓια ποιο λόγο ο ΠΑΟΚ πρέπει να πληρώνει, η ΣΕΚΑΠ πρέπει να πληρώνει και η ΝΔ δεν πρέπει;\nΌταν ο κ. Μητσοτάκης είπε τη φράση «ο Τσακαλώτος είδε το παιχνίδι με κάποιον Ρώσο ολιγάρχη», κατάλαβα πως με αυτόν τον άνθρωπο θα πρέπει να συναντηθώ στα δικαστήρια\nΔεν ζητώ επιδοτήσεις ή διευκολύνσεις. Τίποτα δεν θέλω. Κι αυτό το είδατε όπου έχω συμμετοχή. Μεταξύ άλλων και στα τηλεοπτικά\nΔεν θέλω να πω σε ποια ΜΜΕ έχω κάποια επιρροή αλλά γελάω μερικές φορές όταν γράφουν για τη δική μου δραστηριότητα ανακρίβειες\nΠρέπει να σας πω ότι ακόμα και για κακούς Έλληνες όταν είμαι εκτός Ελλάδος είμαι υπερήφανος. Αν στον κ.Μητσοτάκη επιτεθούν από το εξωτερικό εγώ θα βάλω το στήθος μου μπροστά να τον καλύψω\nΉμουν έτοιμος να πληρώσω και λυπάμαι πάρα πολύ, που το Συμβούλιο της Επικρατείας πήρε μια νόμιμη καθ’ όλα μα όχι ηθικά ακέραιη απόφαση να μην προχωρήσει ο διαγωνισμός για τις τηλεοπτικές άδειες. Ήταν νόμιμο το ΣτΕ όμως όχι ηθικό\nΈτσι κι αλλιώς θα πάρω ένα από τα κεντρικά τηλεοπτικά κανάλια. Έτσι κι αλλιώς! Πολύ σύντομα. Όταν λέω σύντομα, ενδέχεται να τελειώσω μέχρι και τον Μάιο. Όσον αφορά τον Πήγασο και τον ΔΟΛ δεν κρύβω πως έχω ενδιαφέρον και για τα δύο\nΑν δεν έχεις σχέση με media δεν μπορείς να ασχοληθείς με μεγάλες επιχειρήσεις. Επειδή σε πατάνε όπως θέλουνε. Και υπάρχει μόνο μια λύση. Να αποκτήσεις ένα ανοσοποιητικό σύστημα\nΑν εγώ θα δώσω συνέντευξη στα ελληνικά, μπορώ να σας πω αμέσως ότι αυτή θα είναι η έναρξη της πολιτικής μου καριέρας στην Ελλάδα\nΤο 2015 η ΣΕΚΑΠ είχε κέρδη άνω των 2 εκατ. ευρώ. Ενδεχομένως είναι λιγότερα από το να συντηρήσουμε δύο τρεις ποδοσφαιριστές στον ΠΑΟΚ, όμως είναι αλλαγή εποχής\nΑς απαντήσουν οι ίδιοι…Επίσης θα ξεπεράσουμε την ελληνική γραφειοκρατία και θα εξελίξουμε το πρότζεκτ στο Παλιούρι σε κάτι πολύ πρωτότυπο.\nΠιστεύω πως στο πλαίσιο της ανάπτυξης του πρότζεκτ αυτού θα στρέψουμε τα βλέμματα μας προς τη Θέρμη. Υπάρχουν κάποια συμφέροντα και προς τη νότια Ελλάδα.\nΤο ενδιαφέρον μας για τη βόρεια Ελλάδα να ξέρετε έχει περισσότερο εθνικό χαρακτήρα. Ο κίνδυνος υπάρχει στη βόρεια Ελλάδα. Εδώ πρέπει να στηρίξουμε. Αν πρέπει να ράψουμε κάποιες …τρύπες εδώ πρέπει να τις ράψουμε.\nΤα αδέλφια του πατέρα μου 80 και 90 χρόνια πριν πέθαναν εδώ, οι γονείς μου το ίδιο, άρα μπορώ να πω ότι ο βορράς είναι ο τόπος μου και η Θεσσαλονίκη είναι η πόλη μου\nΤα αδέλφια του πατέρα μου 80 και 90 χρόνια πριν πέθαναν εδώ, οι γονείς μου το ίδιο, άρα μπορώ να πω ότι ο βορράς είναι ο τόπος μου και η Θεσσαλονίκη είναι η πόλη μου.\nΓια το λιμάνι της Θεσσαλονίκης θα συζητήσουμε το όλο θέμα.\nΗ κοινοπραξία θα παρουσιάσει το πρότζεκτ άμεσα, ένα πρότζεκτ στο οποίο επιρροή έχουμε κι εμείς και το Κράτος και νομίζω τότε θα μπορέσουμε να κάνουμε συζήτηση για το μέλλον.\nΠρος το παρόν κερδίσαμε όμως δεν έχουμε υπογράψει κάτι.\nΕλπίζω να μην έχουμε κανένα φαινόμενο όπως με τις τηλεοπτικές άδειες. Ας τελειώσουμε πρώτα και μετά θα δούμε.\nEingestellt von THEO SAVVAKIS um 3:39:00 μ.μ.